Амиптик – Meducate.uz – Дорилар ҳақида маълумотлар ўзбек тилида\nHome Йўриқномалар Амиптик\nПрепаратнинг савдо номи: Амиптик\nТаъсир этувчи моддалар (ХПН): дорзоламид + тимолол\nфаол модда: 20 мг дорзоламид (дорзоламид гидрохлориди кўринишида) ва 5 мг тимолол (тимолол малеати кўринишида);\nёрдамчи моддалар: маннитол, гидроксиэтилцеллюлоза, натрий цитрати, натрий гидроксиди, бензалконий хлориди эритмаси, инъекция учун сув.\nТаърифи: тиниқ, бироз қовушқоқ, рангсиз сувли эритма.\nФармакотерапевтик гуруҳи: глаукомани даволаш учун воситалар ва миотиклар; бета-адреноблокаторлар; тимолол, дори воситаларнинг мажмуаси\nАмиптик кўз томчиларининг эритмаси иккита компонент: дорзоламид гидрохлориди ва тимолол малеатидан иборат. Бу компонентларнинг ҳар бири турли механизмлар орқали кўз ички суюқлигини ишлаб чиқарилишини камайтириш йўли орқали ошган кўз ички босимини пасайтиради.\nКатта ёшли пациентлар\nГлаукома ёки кўз ички гипертензияси бўлган пациентларда ёндош даволаш мос келадиган 0,5% ли тимолол ва 2,0% ли дорзоламидни алоҳида ва бирга қўлланишига нисбатан, кунига икки марта (эрталаб ва кечқурун) қўлланадиган тимолол билан дорзоламид кўз томчиларининг самарасини қиёслаш учун 15 ой давомийликдаги клиник тадқиқотлар ўтказилган. Пациентларни танлаш даволанмаган пациентларни ҳам, тимолол билан монотерапия самарасиз бўлган пациентларни ҳам ўз ичига олган. Кўпчилик пациентлар тадқиқотга киритилишдан олдин бета-блокаторлар билан монотерапия кўринишида маҳаллий даволаш олганлар. Бирлаштирилган тадқиқотларнинг таҳлилида тимолол билан дорзоламиднинг кўз томчилари эритмасини кунига икки марта қўллаганда кўз ички босимини пасайиши самараси кунига уч марта 2% ли дорзоламид ёки кунига икки марта 0,5% ли тимолол билан монотерапияга нисбатан яққолроқ бўлган. Кунига икки марта қўлланилган тимолол билан дорзоламиднинг кўз томчилари эритмасини қўллаганда кўз ички босимини пасайишига бўлган самараси икки препарат – кунига икки марта дорзоламид ва кунига икки марта тимолол билан бирга даволагандаги самарага эквивалент бўлган. Кунига икки марта қўлланилган тимолол билан дорзоламиднинг кўз томчилари эритмасини қўллаганда кўз ички босимини пасайишига бўлган самараси куннинг турли вақтларида намойиш қилинган ва ушбу самара шунингдек узоқ вақт давомида сақланиб турган.\n6 ёшгача бўлган болаларда дорзоламид гидрохлоридининг 2% ли офтальмологик эритмасининг хавфсизлигини ўрганиш мақсадида уч ойлик назоратли тадқиқот ўтказилган. Бу тадқиқотда кўз ички босими дорзоламид ёки тимолол билан монотерапия ўтказилмаган 2 ёшдан 6 ёшгача бўлган 30 нафар пациентлар тадқиқотнинг очиқ фазаси вақтида кўз томчилари эритмаларини қабул қилганлар. Бу пациентларда самарадорлик аниқланмаган. Пациентларнинг бу кичик гуруҳида тимолол билан дорзоламиднинг кўз томчилари эритмасини кунига икки марта қўллаш умуман олганда яхши ўзлаштирилган; бунда 19 нафар пациентлар даволаш даврини якунлаганлар, 11 нафар пациентларда эса жаррохлик аралашуви, дори воситасини ўзгартириш ёки бошқа сабабларга кўра даволаш бекор қилинган.\nДорзоламид маҳаллий қўлланилганда қон айланиш тизимига тушади. Маҳаллий қўллаш натижасида карбоангидразани тизимли ингибиция қилиш потенциалини баҳолаш учун эритроцитлар ва плазмада препарат ва метаболитларнинг концентрацияси ва эритроцитларда карбоангидразани ингибиция қилиниши аниқланган. Дорзоламидни сурункали қўллаш вақтида карбоангидраза-II билан танлаб боғланиши натижасида эритроцитларда тўпланади, айни вақтда плазмада эркин препаратнинг жуда паст концентрациялари сақлаб қолади. Дастлабки дори воситаси карбоангидраза-II ни дастлабки препаратга нисбатан камроқ самарада ингибиция қилувчи, лекин шунингдек фаоллиги пастроқ изофермент (карбоангидраза-I) ни ингибиция қилувчи ягона N-дезетил метаболитини ҳосил қилади. Шунингдек метаболит эритроцитларда тўпланади, у ерда биринчи навбатда карбоангидраза-I билан боғланади. Дорзоламид плазма оқсиллари билан ўртача даражада (тахминан 33%) боғланади. Дорзоламид асосан ўзгармаган кўринишда сийдик билан чиқарилади; унинг метаболити ҳам сийдик билан чиқарилади. Қўллаш тўхтатилгандан кейин дорзоламид препаратнинг концентрациясини тез пасайишини намойиш этиб, кейинчалик тахминан тўрт ойлик ярим чиқарилиш даври билан кечувчи секинроқ чиқарилиши кузатилиб, эритроцитлардан нотекис чиқарилади.\nДорзоламид гидрохлоридини қўллагандан кейин шунга ўхшаш фармакокинетик натижалар кузатилган. Шунга қарамай, буйрак етишмовчилиги (креатинин клиренси минутига 30-60 мл) бўлган кекса ёшдаги пациентларда эритроцитларда метаболитларнинг юқорироқ концентрациялари аниқланган, лекин карбоангидразани ингибиция қилишдаги аҳамиятли фарқ ҳам, клиник аҳамиятли тизимли ножўя самаралар ҳам, бу омил билан бевосита боғлиқ бўлмаган.\nОлти нафар иштирокчиларда плазмада препаратнинг концентрацияси текширилганда тимолол малеатининг тизимли таъсири 0,5% ли офтальмологик эритма кунига икки марта қўлланилгандан кейин аниқланган. Плазмадаги ўртача максимал концентарцияси эрталабки доза қўлланилгандан кейин 0,46 нг/мл, кундузги доза қўлланилгандан кейин – 0,35 нг/мл ни ташкил қилган.\nАмиптик очиқ бурчакли глаукома ёки сохтаэксфолиатив глаукомаси бўлган пациентларда бета-блокаторлар билан маҳаллий монотерапия самарасиз бўлган ҳолларда юқори кўз ички босимини даволаш учун қўлланади.\nШикастланган кўз(лар)нинг конъюнктивал бўшлиғига Амиптикнинг бир томчиси дозасида кунига икки марта қўлланади.\nАгар бир вақтда маҳаллий қўллаш учун бошқа офтальмологик препарат қўлланилаётган бўлса, бошқа препарат камида 10 минут фарқи билан юборилиши керак.\nБолаларда қўллаш самарадорлиги аниқланмаган.\nИкки ёшдан кичик болаларда қўллаш хавфсизлиги аниқланмаган.\n(2 ёшдан катта ва 6 ёшдан кичик болаларда қўллаш хавфсизлиги ҳақидаги маълумот “Фармакодинамикаси” бўлимида кўрсатилган).\nПациентларни препаратни қўллашдан олдин қўлларини ювишлари ва кўзлар ёки уни атрофидаги соҳаларга дозаторнинг учи тегиб кетишидан сақланишлари кераклиги ҳақида огоҳлантириш керак.\nМўлжалланган доза сақланиб қолиши учун, дозаторнинг учидаги тешикни катталаштириш мумкин эмас.\nПациентлар, шунингдек кўз учун эритмаларни нотўғри ишлатганда кўз инфекциясини чақириши мумкин бўлган бактериялар билан ифлосланиши мумкинлиги ҳақида огоҳлантирилган бўлишлари керак. Ифлосланган эритмани қўллаш натижасида кўришни йўқолишига олиб келувчи кўзларга жиддий зарар етказиши мумкин.\nПациентлар Амиптик кўз томчиларини тўғри қўллаш ҳақида огоҳлантирилган бўлишлари керак.\nҚўллаш бўйича йўриқнома:\nПрепаратни биринчи марта қўллашдан олдин флаконнинг учидаги ҳимоя қилувчи муҳр шикастланмаганлигига ишонч ҳосил қилинг. Флакон ва қопқоқча орасида тирқиш мавжудлиги очилмаган флакон учун нормал ҳолат ҳисобланади.\nФлакон қопқоқчасини очинг.\nБошни орқага ташланг ва кўз ва қовоқ орасида катта бўлмаган чўнтак ҳосил бўлиши учун пастки қовоқни эҳтиёткорлик билан пастга тортинг.\nФлаконни пастга қаратинг ва шифокорингиз буюрганидек бир томчи кўзга тушмагунча флаконни босинг. ДОЗАТОРНИНГ УЧИНИ КЎЗЛАРГА ЁКИ ҚОВОҚЛАРГА ТЕККИЗМАНГ.\nАгар шифокорнинг тегишли кўрсатмалари олинган бўлса, бошқа кўзда ҳам 3 ва 4 ҳаракатларни такрорланг.\nИшлатгандан кейиноқ дарҳол қопқоқни жойига қайтаринг ва флаконни ёпинг.\nНазолакримал окклюзия қўллаганда ёки кўзлар 2 минут давомида юмилганида препаратнинг тизимли сўрилиши камаяди. Бу ножўя таъсирларни камайишига ва маҳаллий таъсир самарасини кучайишига олиб келиши мумкин.\nПрепарат маҳаллий офтальмологик қўллаганда тизимли қўлланганига нисбатан умумий ножўя таъсирларнинг тез-тезлиги пастроқ. Келтирилган ножўя таъсирлар офтальмологик бета-блокаторлар синфини қўллаганда кузатиладиган ножўя таъсирларни ўз ичига олади.\nҚуйидаги нохуш реакциялар тимолол билан дорзоламид кўз томчилари эритмасини ёки унинг компонентларидан бирини клиник ва пострагистрацион тадқиқотлар жараёнида қўллаганда кузатилган: жуда тез-тез (≥1/10), тез-тез (≥1/100 дан ˂1/10 гача), тез-тез эмас (≥1/1000 дан ˂1/100 гача), кам ҳолларда (≥1/10000 дан ˂1/1000 гача), жуда кам ҳолларда (˂1/10000) ва номаълум (мавжуд маълумотлар асосида аниқлаб бўлмайди).\nТимолол малеатининг офтальмологик эритмаси:\nНомаълум: тизимли аллергик реакциялар, шу жумладан Квинке шиши, эшакеми, чегараланган ва тарқалган тошма, қичишиш, анафилактик реакциялар.\nМетаболизм ва озиқланиш томонидан бузилишлар:\nНерв тизими томонидан бузилишлар ва руҳий бузилишлар:\nДорзоламид гидрохлоридининг офтальмологик эритмаси:\nКам ҳолларда: бош айланиши*, парестезия*.\nТез-тез эмас: бош айланиши*, депрессия*.\nКам ҳолларда: уйқусизлик*, тунги дашҳатлар*, хотирани йўқолиши, парестезия*, оғир сохтапаралитик миастения белгилари ва симптомларини кучайиши, либидони пасайиши*, бош мияда қон айланишини ўткир бузилиши*.\nНомаълум: хушдан кетиш, церебрал ишемия.\nТимолол билан дорзоламиднинг офтальмологик эритмаси:\nЖуда тез-тез: ачишиш ва санчиш.\nТез-тез: конъюнктивани қизариши, кўришни ноаниқлиги, шох парда эрозияси, кўзларни қичишиши, кўз ёшини оқиши.\nТез-тез: қовоқларни яллиғланиши*, қовоқларни таъсирланиши*.\nТез-тез эмас: иридоциклит*.\nКам ҳолларда: қизариш билан кечувчи таъсирланиш*, қовоқларда қатронларни пайдо бўлиши*, транзитор миопия (препарат бекор қилингандан кейин ўтиб кетувчи), шох пардани шиши*, кўз ички гипотонияси*, тўр парда остида қон томир қаватини кўчиши (фильтрацион жарроҳликдан кейин)*.\nТез-тез: кўзларни таъсирланишининг белгилари ва симптомлари (масалан, ачишиш, санчиш, қичишиш, кўз ёши оқиши, қизариш), блефарит*, кератит*, шох парда сезувчанлигини пасайиши, кўзларни қуриши*.\nТез-тез эмас: кўришни бузилиши, шу жумладан рефракцияни ўзгариши (айрим ҳолларда даволашни бекор қилиш оқибатида, кўзларни қуриши*).\nКам ҳолларда: птоз, диплопия, кўришни ноаниқлиги ва фильтрацион жаррохликдан кейин тўр парда остида қон томир қаватини кўчиши (“Махсус кўрсатмалар” бўлимига қаранг)*.\nНомаълум: шох парда эрозияси.\nЭшитиш аъзоси ва лабиринт томонидан бузилишлар:\nКам ҳолларда: қулоқларни шанғиллаши*.\nЮрак ва қон томирлар томонидан бузилишлар:\nТез-тез эмас: брадикардия*, ҳушдан кетиш*.\nКам ҳолларда: гипотензия*, кўкракда оғриқ*, юрак уриб кетиши*, шишлар*, аритмиялар*, димланиш кўринишлари билан кечувчи юрак етишмовчилиги*, атриовентрикуляр блокада*, юракни тўхташи*, церебрал ишемия, кўчиб юрувчи оқсоқлик, Рейно феномени*, қўл ва оёқларда совуқ қотиш ҳисси*.\nНомаълум: юрак етишмовчилиги.\nКам ҳолларда: ҳаво етишмовчилиги, нафас етишмовчилиги, ринит.\nКам ҳолларда: бурундан қон кетиши*.\nТез-тез эмас: диспноэ*.\nКам ҳолларда: бронхоспазм (айниқса бронхоспастик касаллиги бўлган пациентларда)*, йўтал*.\nЖуда тез-тез: таъмни бузилиши.\nТез-тез: кўнгил айниши*.\nКам ҳолларда: томоқни таъсирланиши, оғизни қуриши*.\nТез-тез эмас: кўнгил айниши*, диспепсия*.\nКам ҳолларда: диарея, оғизни қуриши*.\nНомаълум: дисгевзия, қоринда оғриқ, қусиш.\nКам ҳолларда: контакт дерматит.\nКам ҳолларда: тошма*.\nКам ҳолларда: алопеция*, псориазсимон тошма ёки псориазни зўрайиши*.\nНомаълум: тери тошмаси.\nКам ҳолларда: тизимли қизил югурик.\nТез-тез эмас: уролитиаз.\nКам ҳолларда: Пейрони касаллиги*.\nНомаълум: жинсий дисфункция, либидони пасайиши.\nКам ҳолларда: тизимли аллергик реакцияларнинг белгилари ва симптомлари, шу жумладан Квинке шиши, эшакеми, қичишиш, тошма, анафилаксия, кам ҳолларда бронхоспазм.\nТез-тез эмас: астения/толиқиш*\n* Бу ножўя реакциялар тимолол билан дорзоламид препаратини пострегистрацион тадқиқотларда қўллаганда ҳам кузатилган.\nКлиник тадқиқотларда тимолол билан дорзоламид кўз томчилари эритмасини қўллаш клиник жиҳатдан аҳамиятли электролит бузилишлар билан ассоциацияланган.\nнафас йўлларининг реактив касалликлари, шу жумладан ҳозирдаги ёки анамнезидаги бронхиал астма ёки ўпканинг оғир сурункали обструктив касаллиги бўлган пациентларда;\nсинусли брадикардия, синус тугунининг заифлиги синдроми, сино-атриал блокада, ритм бошқарувчиси томонидан назорат қилинмаган иккинчи ёки учинчи даражадаги атриовентрикуляр блокада, яққол юрак етишмовчилиги, кардиоген шок бўлган;\nоғир буйрак етишмовчилиги (креатинин клиренси ˂30 мл/мин) ёки гиперхлоремик ацидози бўлган;\nпрепаратнинг фаол моддасига ёки санаб ўтилган ёрдамчи моддалардан биронтасига ўта юқори сезувчанлиги бўлган пациентларда қўллаш мумкин эмас.\nКелтирилган қўллаш мумкин бўлмаган ҳолатлар препаратнинг алоҳида компонентларига ва фақат уларнинг мажмуаларига учун ҳам тааллуқли.\nДорзоламидни тимолол билан сақловчи препарат билан дориларнинг ўзаро таъсири юзасидан махсус тадқиқотлар ўтказилмаган. Клиник тадқиқотларда тимолол билан дорзоламиднинг кўз томчилари эритмаси тизимли таъсирга эга қуйидаги препаратлар билан кўринарли нохуш ўзаро таъсирларсиз бирга қўлланилган: ААФ ингибиторлари, кальций каналлари блокаторлари, диуретиклар, ностероид яллиғланишга қарши препаратлар, шу жумладан аспирин ва гормонлар (масалан эстроген, инсулин, тироксин).\nБета-блокаторларнинг офтальмологик эритмаларини перорал кальций каналларининг блокаторлари, бета-адренергик рецепторларнинг блокаторлари, антиаритмиклар (шу жумладан амиодарон), юрак гликозидлари, парасимпатомиметиклар, гуанетидин, наркотик воситалар ва моноаминооксидаза ингибиторлари (МАОИ) билан бирга қўлланилганда самараларни қўшилиш эҳтимоли мавжуд, бунинг натижасида гипотензия ва/ёки яққол брадикардия юз беради.\nCYP2D6 ингибиторлари (масалан хинидин, флуоксетин, пароксетин) ва тимолол билан бирга даволаш вақтида тизимли бета-блокловчи таъсирини (масалан юрак қисқаришлари тез-тезлигини пасайиши, депрессия) потенциялаши аниқланган.\nАмиптик препаратининг компоненти дорзоламид карбоангидраза ингибитори ҳисобланади ва гарчи маҳаллий қўлланилсада тизимли ҳам сўрилади. Клиник тадқиқотларда дорзоламид гидрохлоридининг офтальмологик эритмаси кислота-ишқор мувозанатини издан чиқармаган. Шунга қарамай, бундай бузилишлар карбоангидраза ингибиторларини перорал қабул қилинганда кузатилган ва айрим ҳолларда дориларнинг ўзаро таъсирига (масалан салицилатларнинг юқори дозаларини қўллаш билан ассоциацияланган токсиклик) олиб келган. Шундай қилиб, Амиптик қабул қилаётган пациентларда дориларнинг ўзаро таъсирининг потенциал эҳтимолини эътиборга олиш керак. Гарчи Амиптикнинг ўзи қорачиқнинг ўлчамига кам таъсир қилсада ёки таъсир кўрсатмасада, айрим ҳолларда офтальмологик бета-блокаторлар ва адреналин (эпинефрин) ни бирга қўллаганда мидриаз ҳолатлари аниқланган.\nБета-блокаторлар антидиабетик препаратларнинг гипогликемик самарасини кучайтириши мумкин.\nБета-адренергик рецепторларнинг перорал блокаторлари клофелин бекор қилингандан кейин гипертензиянинг “рикошет самараси” ни зўрайишини чақириши мумкин.\nМаҳаллий қўллаш учун бошқа офтальмологик воситалар каби дорзоламид/тимолол тизимли сўрилади. Бета-адренергик компоненти тимололни мавжудлиги туфайли, бета-адренергик рецепторлар блокаторларини тизимли қўллаганда кузатиладиган юрак-қон томир, ўпка томонидан ва бошқа ножўя реакциялар аниқланиши мумкин. Маҳаллий офтальмологик равишда қўллаш оқибатида кузатиладиган тизимли ножўя реакцияларнинг тез-тезлиги тизимли қўллаганга нисбатан пастроқ. Тизимли сўрилишни камайтириш усуллари “Қўллаш усули ва дозалари” бўлимига қаранг.\nБета-блокатор гипотензив препаратлар билан даволанаётган юрак-қон томир касалликлари (масалан юракнинг коронар касаллиги, Принцметал стенокардияси ва юрак етишмовчилиги) бўлган пациентларда мақсадга мувофиқликни критик баҳолаш ва бошқа фаол моддаларни буюриш имконияти кўриб чиқилиши керак.\nЮрак ўтказувчанлигига салбий таъсири туфайли, бета-блокаторлар биринчи даражадаги юрак блокадаси бўлган пациентларда эҳтиёткорлик билан қўлланиши керак.\nПериферик қон айланишининг оғир бузилишлари (Рейно касаллигининг оғир шакли ёки Рейно синдроми) бўлган пациентлар препаратни эҳтиёткорлик билан қабул қилишлари керак.\nРеспиратор реакциялар, шу жумладан астмаси бўлган пациентларда бронхоспазм оқибатида ўлим ҳолати, айрим офтальмологик бета-блокаторларни қўллагандан кейин кузатилган.\nАмиптик енгил ва ўртача оғирлик даражасидаги ўпканинг сурункали обструктив касаллиги (ЎСОК) бўлган пациентларда эҳтиёткорлик билан ва фақат, агар потенциал фойда потенциал хавфдан устун бўлсагина қўлланиши керак.\nБета-блокаторларнинг кўз ички босимига таъсири ёки бошқа маълум самаралари тизимли бета-блокатор препаратларини қўллаётган пациентларда кучайиши мумкин. Бундай пациентларда даволашга жавобни синчковлик билан кузатиш керак. Бета-адренергик рецепторларнинг блокаторларининг иккита маҳаллий препаратларини бир вақтда қўллаш тавсия этилмайди (“Дориларнинг ўзаро таъсири” бўлимига қаранг).\nДорзоламид/тимолол кўз томчилари эритмаларини қўллаш жигар етишмовчилиги бўлган пациентларда ўрганилмаган ва шунинг учун препарат бундай пациентларда эҳтиёткорлик билан қўлланиши керак.\nМаҳаллий қўллаш учун бошқа офтальмологик воситалар каби, Амиптик ҳам тизимли сўрилади.\nДорзоламид: Дорзоламиднинг компоненти сульфаниламид ҳисобланади. Шундай қилиб, сульфаниламидларни тизимли қабул қилинганда кузатиладиган ножўя реакциялар маҳаллий қўллаганда ҳам кузатилиши мумкин. Жиддий реакция ёки ўта юқори сезувчанлик белгилари пайдо бўлганда препаратни қабул қилишни тўхтатиш керак. Дорзоламид гидрохлоридининг кўз томчиларини қўллаганда кузатиладиган кўздаги маҳаллий ножўя самаралар тимолол билан дорзоламид кўз томчиларини қўллаганда ҳам кузатилган. Агар бу ножўя реакциялар ривожланса, Амиптик препаратини бекор қилиш эҳтимолини кўриб чиқиш керак.\nТимолол: Бета-блокаторларни қўллаганда атопияси ёки анамнезида бир қатор аллергенларга оғир анафилактик реакциялари бўлган пациентлар бу аллергенларнинг такрорий дозаларига нисбатан сезгирроқ бўлиши ва анафилактик реакцияларни бартараф этиш учун қўлланадиган адреналиннинг одатдаги дозаларига жавоб бермасликлари мумкин.\nҚуйидаги препаратлар ёндош даволаш сифатида тавсия этилмайди:\nдорзоламид ва перорал қўллаш учун карбоангидраза ингибиторлари\nбета-адренергик рецепторларнинг маҳаллий блокаторлари.\nТизимли бета-блокаторларни қўллаганда бўлгани каби, агар коронар касалликлари бўлган пациентларда кўзлар учун қўлланадиган тимололни бекор қилиш зарурати бўлса, даволаш аста-секин бекор қилиниши керак.\nБета-блокаторларнинг қўшимча самаралари:\nТасдиқланган спонтан гипогликемия ёки лабил диабети бўлган пациентларда бета-блокаторлар эҳтиёткорлик билан қўлланиши керак, чунки бета-блокаторлар ўткир гипогликемиянинг белгилари ва симптомларини ниқоблаши мумкин.\nБета-блокаторлар шунингдек гипертиреоидизмнинг белгиларини ҳам ниқоблаши мумкин. Бета-блокаторларни қабул қилишни тўсатдан тўхтатиш симптомларни ёмонлашишини чақириши мумкин.\nБета-блокаторлар билан даволаш оғир сохтапаралитик миастениянинг симптомларини кучайтириши мумкин.\nКарбоангидраза ингибиторларининг қўшимча самаралари\nКарбоангидразанинг перорал ингибиторлари билан даволаш кислота-ишқор мувозанатини бузилишлари оқибатида, айниқса анамнезида сийдик тош касаллиги бўлган пациентларда уролитиазга олиб келиши мумкин. Гарчи тимолол билан дорзоламиднинг кўз томчилари эритмасини қўллаганда кислота-ишқор мувозанатининг бирон-бир бузилишлари кузатилмаган бўлсада, сийдик тош касаллиги тез-тез кузатилмаган. Амиптик тизимли сўриладиган маҳаллий қўллаш учун карбоангидраза ингибитори сақлаганлиги туфайли, анамнезида буйрагида тоши бўлган пациентлар Амиптикни қўллаганда сийдик-тош касаллигини ривожланишининг юқори хавфига дучор бўлишлари мумкин.\nЁпиқ бурчакли глаукомаси бўлган пациентларни даволаш гипотензив препаратларин қўллашга қўшимча терапевтик аралашувларни талаб этади. Ўткир ёпиқ бурчакли глаукомаси бўлган пациентларда тимолол билан дорзоламиднинг кўз томчилари эритмаларини қўллаш ўрганилмаган.\nЖаррохлик аралашувидаги анестезия\nБета-блокатор офтальмологик препаратлар бета-агонистлар, масалан адреналиннинг тизимли самараларини блоклаши мумкин. Пациент тимолол қабул қилаётганлиги ҳақида анестезиологни огоҳлантириш керак.\nШох парда касалликлари\nДорзоламид: Дорзоламид қўлланилганда шох парданинг мавжуд сурункали дефектлари ва/ёки анамнезида кўз ички жаррохлик аралашуви ўтказилган пациентларда шох парда шиши ва шох парданинг қайтмас декомпенсацияси кузатилган. Бундай пациентларда дорзоламидни маҳаллий қўллаш эҳтиёткорлик билан буюрилиши керак.\nТимолол: Офтальмологик бета-блокаторлар кўзни қуруқлигини кучайтириши мумкин. Шох парда касалликлари бўлган пациентларни даволаш эҳтиёткорлик билан амалга оширилиши мумкин.\nКўзнинг қон томир пардасини кўчиши\nФилтрацион жаррохлик муолажаларидан кейин сувли асосдаги препаратлар (масалан тимолол, ацетазоламид) билан супрессив даволаш қўлланилганда кўзнинг қон томир пардасини кўчиши кузатилган. Глаукомани даволаш учун бошқа препаратларни қўллагандаги каби, бир қатор пациентларда узоқ вақт даволагандан кейин офтальмологик жавоб учун тимолол малеати билан даволашга суст жавоб кузатилган. Шунга қарамай, 164 нафар пациентлар камида уч йил давомида кузатилган клиник тадқиқотларда бошланғич барқарорлашгандан кейин кўз ички босимининг ўртача кўрсаткичини аҳамиятли ўзгариши аниқланмаган.\nАмиптик кўзларни таъсирланишини чақирувчи консервант бензалконий хлориди сақлайди. Бензалконий хлориди юмшоқ контакт линзаларнинг рангини ўзгаришини чақиради. Юмшоқ контакт линзалар билан контактдан сақланинг. Қўллашдан олдин контакт линзаларни ечинг ва уларни такроран тақишдан олдин камида 15 минут кутинг.\nҲомиладорлик ва эмизиш даврида Амиптикни қўллаш мумкин эмас.\nКўришни ноаниқлиги каби юз бериши мумкин бўлган ножўя самаралар айрим пациентларнинг автомобилни бошқариш ва/ёки механизмлар билан ишлаш қобилиятига таъсир кўрсатиши мумкин.\nТимолол малеатининг офтальмологик эритмасини беҳосдан дозасини ошириб юборилиши ҳолатлари кузатилган, уларнинг натижасида бош айланиши, бош оғриғи, нафас етишмовчилиги, брадикардия, бронхоспазм ва юракни тўхтаб қолиши каби бета-адренергик рецепторларнинг тизимли блокаторларини қўллаганда кузатиладиган тизимли самаралар кузатилган. Дорзоламиднинг дозаси ошириб юборилганда энг кўп учрайдиган белгилар ва симптомлар – электролит бузилишлар, ацидозни ривожланиши, марказий нерв тизимига таъсир қилиш эҳтимоли. Дорзоламид маҳаллий қўлланилганда қуйидаги кўринишлар кузатилган: кўнгил айниши, бош айланиши, бош оғриғи, толиқиш, уйқуни бузилиши, дисфагия.\nДаволаш симптоматик ва тутиб турувчи бўлиши керак. Зардобда электролитларнинг (айниқса калийнинг) ва қонда рН даражасини мониторинги олиб борилиши керак. Тадқиқотлар тимолол диализда ёмон чиқарилишини кўрсатди.\nПаст зичликдаги полиэтилен дозатор-учлик ва юқори зичликдаги полиэтилен бураладиган қопқоқли оқ рангли, тиниқ бўлмаган ўртача зичликдаги полиэтилен флаконда, очишдан ҳимояланган муҳрли картон қутида.\nҚути ўлчамлари: ҳар бирида 5 мл дан 1 ёки 3 флакон.\nОчилган флаконни 28 кун давомида қўллаш керак.\nМилдрокард С.Т19.04.2018Кейинги мақола


Биринчи чоракда Ўзбекистонга 1,4 миллион сайёҳ келди - zarnews.uz\nДавлатимиз раҳбарининг эътибори ва қўллаб-қувватлаши туфайли туризм саноати Ўзбекистон иқтисодиётидаги асосий йўналишлардан бирига айланмоқда. Хусусий секторни қўллаб-қувватлаш ва ҳимоя қилиш бўйича қабул қилинган чора-тадбирлар натижасида 2019 йилнинг биринчи чорагида янги туристик ташкилотларнинг сони 111 тага кўпайди.\nБу ҳақда пойтахтимиздаги Миллий матбуот марказида ташкил этилган “Ўзбекистон – сайёҳлик бизнеси учун янги имкониятлар” мавзусидаги матбуот анжуманида маълум қилинди.\n– 2018 йилда 2017 йилга нисбатан Ўзбекистонга ташриф буюрган хорижий сайёҳлар сони икки баравар кўпайди, – дейди Ўзбекистон Хусусий туризм ташкилотлари уюшмаси (АЧТО) раиси Гулчеҳра Исроилова. – Агар 2017 йилда Ўзбекистонга келган хорижий фуқаролар сони 2,7 миллион кишини ташкил этган бўлса, 2018 йилда уларнинг умумий сони 5,3 миллион кишидан ошди. Узоқ чет мамлакатлардан келаётган сайёҳларнинг энг кўп ўсиши АҚШда кузатилган. Бу давлатдан Ўзбекистонга келган фуқароларнинг сони 8 баравар ошди. Бундан ташқари, Жануби-Шарқий Осиёдаги аҳолининг юртимизга бўлган қизиқишини кузатиш қувонарли. Индонезия ва малайзиялик сайёҳлар Ўзбекистонни зиёрат туризмига умид берувчи мамлакат деб ҳисоблайди.\n2019 йилнинг биринчи чорагида мамлакатимизда 1,4 миллионга яқин сайёҳ келган. Ўсиш суръатлари ўтган йилнинг шу даврига нисбатан 972,3 минг кишига ортган.\nУмуман олганда, соҳага қаратилган эътибор туризм соҳасини жадал ривожлантириш ва унинг инфратузилмасини шакллантириш, ҳудудларни диверсификация қилиш, аҳолининг турмуш даражасини юксалтириш ва халқаро майдонда мамлакатнинг обрўсини ва инвестицион жозибадорлигини оширишга йўналтирилган.\nХуршид Қодиров, ЎзА.\nСамарқанддаги анжуман “Chinatourismnews”, “Global Times”, “People.com.”, “Xinhua News Аgensy”да ёритилмоқда\nТуризм соҳасини ривожлантириш учун бизда етарлича малака ва етук мутахассислар етишмайди\nХалқаро университет талабаларига иш борми?\nСамарқанд шаҳри ҳокими Қозоғистондаги туризм саммитида қатнашмоқда\nСамарқанд вилоятининг туризм имконияти таҳлил қилинмоқда\nCамарқанд шаҳрида янги туристик ахборот маркази иш бошлади\nПаст Дарғомда 26 метрлик Янги йил арчаси ўрнатилди\nКаттақўрғонлик 10 оилага 8 тонна кўмир тарқатилди\nБлогернинг танбеҳидан сўнг баннердаги хатолик тузатилди\nКимлар муддатидан олдин овоз бераяпти?\nИИБ ходими Ўзбекистон ҳаво йўллари пора ўзбекистонлик Аёл Сайёр қабул тадбиркор Янги йил паспорт хотин-қизлар қўмитаси сайлов тунги клуб


МОҚда ўқ отиш спорти ва оғир атлетика федерацияларининг ҳисоботи тингланди – Ўзбекистон миллий олимпия қўмитаси\nМОҚда ўқ отиш спорти ва оғир атлетика федерацияларининг ҳисоботи тингланди\nЎзбекистон терма жамоаси вакилларини келаси йили бўлиб ўтадиган Токио Олимпиадасига пухта тайёрлаш юзасидан ҳар бир федерация ва ассоциацияларнинг ҳисоботи тингланмоқда. Бугун Миллий олимпия қўмитасида Ўзбекистон ўқ отиш спорти ва оғир атлетика федерацияларининг Олимпия ўйинларига олиб бораётган тайёргарлиги юзасидан ҳисоботи тингланди. Федерация мутасаддиларининг ҳисоботини шахсан МОҚ раҳбари Рустам Шоабдураҳмонов қабул қилди.\nЎқ отиш спорти бўйича вакилларимизнинг қўлга киритиши мумкин бўлган лицензиялари шу йилнинг ўзида аниқ бўлади. Ноябрь ойида Қатар пойтахтида ўтадиган Осиё чемпионати Токио Олимпиадасига вакилларимиз лицензия қўлга киритиши мумкин бўлган сўнгги лицензион мусобақа ҳисобланади. Шу боис ушбу турнирга вакилларимизни юқори савияда тайёрлаш талаб этилмоқда. Суҳбат давомида мерганларимизнинг машғулотдаги кўрсаткичлари мазкур Осиё чемпионатида қандай натижа бериши мумкинлиги борасида чуқур ва атрофлича муҳокама қилиб борилди.\nШунингдек, Ўзбекистон оғир атлетика федерациясининг биринчи ўринбосари Шаҳрулло Маҳмудов бошчилигидаги делегация ҳам оғир атлетика бўйича федерацияда олиб борилаётган ишлар, спортчиларимизнинг натижалари бўйича ўз таҳлилларини ўқиб эшиттирди. Регламентга кўра, оғир атлетика спортида Олимпиада йўлланмалари рейтинг асосида тақсимланади, шунингдек, жаҳон чемпионатида кучли саккизталикдан жой олган спортчилар Токио Олимпиадаси йўлланмасини нақд қилиши мумкин. Халқаро оғир атлетика федерацияси эса терма жамоаларга чегараланган квоталар тақдим қилган. Бу борада ҳамюртларимизга максимум 4 та лицензия ажратилган. Паттайяда 3 нафар вакилимиз шоҳсупага кўтарилганидан хабарингиз бор. Бу билан уларда йўлланма нақд ҳам дейиш мумкин. Аммо келаси йилнинг Апрель ойи сўнгида эълон қилинадиган рейтинг жадвали бўйича яна бошқа спортчиларимиз ҳам лицензион йўлланмани қўлга киритиш эҳтимоллари ҳам йўқ эмас.\nСуҳбат давомида ажратилган яна бир йўлланмага даъвогар спортчиларимизнинг рейтингдаги ҳолати, қолаверса, жаҳон чемпионати совриндорларининг кейинги мусобақаларга тайёргарлик босқичлари хусусида ишлаб чиқилган дастур муҳокама қилинди.\n4 Oktabr, 2019|Янгиликлар|


O‘zLiDeP тўрақўрғонлик тадбиркорга фаолиятини кенгайтириш учун 100 млн. сўм кредит олиб беришда кўмаклашди | O'zLiDeP\nO‘zLiDeP тўрақўрғонлик тадбиркорга фаолиятини кенгайтириш учун 100 млн. сўм кредит олиб беришда кўмаклашди\nO‘zLiDeP Наманган вилоят Кенгаши Тўрақўрғон туманидаги Ибрат маҳалласида депутатлар ва мутасадди ташкилотлар иштирокида сайёр қабул ўтказди.\nСайёр қабулда аҳоли томонидан ички йўлларни шағаллаштириш ва инфратузилмасини яхшилаш, суюлтирилган газ баллонлари билан таъминлаш ҳамда кредит олишда кўмаклашиш борасида мурожаатлар келиб тушди.\nМулоқот жараёнида ушбу ҳудудда истиқомат қилаётган тадбиркор Шахноза Кимёназарова ўз фаолиятини кенгайтириш мақсадида банкдан кредит олишда қийинчиликка дуч келаётганлиги борасида мурожаат қилди.\nТадбиркор “Шахноз савдо сервис” корхонасини бир неча йиллардан буён бошқариб келади. Корхона фаолиятини кенгайтириш мақсадида Миллий банк туман бўлимидан 100 миллион сўм кредит олиш учун бир неча бор мурожаат қилган. Ушбу банк вакиллари турли муаммоларни рўкач қилиб кредит беришни пайсалга солиб келган. Тадбиркор айни шу масалада партия депутатлик гуруҳларига муаммосини ҳал қилиб бериш бўйича мурожаат қилди.\n- Корхонамизда асосан нон ва нон маҳсулотлари ишлаб чиқарилади, - дейди Ш.Кимёназарова. - Айни кунда 12 нафар ишчи-ходимлар меҳнат қилиб келмоқда. Фаолиятимизни кенгайтириш мақсадида янги технологиялар олиб келиш учун банкдан кредит ололмай юргандик. Мана мурожаатимиз ўз ечимини топди. Партия кўмагида 100 млн. сўм кредит олдик. Янги технологиялар ўрнатилгач яна 10 га яқин янги иш ўринлари яратишни режалаштиряпмиз.\nУшбу маҳаллада яшовчи Содиқжон Бозоров эса ўзи яшаб турган маҳалла ҳудудида жойлашган 60-умутаълим мактабида спорт зали йўқлиги сабабли ёшлар спорт билан шуғулланишга анча қийналаётгатлигини билдирди.\nИбрат маҳаласи раиси Ғайбулла Абдуллаев эса маҳалла ҳудудига электр столбаларига ёритиш мосламалари ўрнатилмаганлиги, Пахтаобод кўчасида мактаб, мактабгача таълим муассасаси йўқлиги ва бунинг оқибатида фарзандлари 3-4 км узоқликда жойлашган мактабларга қатнаб қийналаётганлигидан шикоят қилди.\nУшбу кўтарилган муаммо бўйича тегишли ташкилот вакиллари жорий йилги дастурга киритишни ваъда қилди.\nМурожаатларни ўрганиш бўйича вақт талаб этадиган масалалар туман ҳокими ва депутатлар томонидан алоҳида назоратга олиниб, тегишли ташкилотларга депутатлик сўровлари юборилди.


Австралияда дунёдаги энг узун велосипед яратилди(Видео)\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Австралияда дунёдаги энг узун велосипед яратилди(Видео)\t16:20, 14 сентябрь\tАвстралиялик муҳандис-талабалар бир вақтнинг ўзида 20 киши бошқариши мумкин бўлган дунёдаги энг узун велосипедни ихтиро қилишди. Бу ҳақда “Korrespondent.net” нашри хабар бермоқда. Велосипеднинг узунлиги 41 метр, оғирлиги эса 3 тонна атрофида. Велосипеднинг видеоси YouTube`да эълон қилинди. Бироқ велосипеднинг энг катта камчилиги унда фақатгина иккита ғилдирак борлигида. Шунинг учун велосипедда мувозанатни сақлаб туриш ўта мушкул.


"СЕВИНЧ": “СЎҒДИЁНА W” МАҒЛУБ ЭТИЛДИ - Voha.uz - Воҳа футболи янгиликлари\nМай 16, 2019 191 0\nБугун жамоамиз ўз майдонида Жиззахнинг “Сўғдиёна W” жамоаси билан баҳс юритди. Учрашувни аввалдан кескин бўлишини тахмин қилиш қийин эмас эди. Чунки, “Ғарб” ҳудудида фақат “Севинч” ва “Сўғдиёна W” барча учрашувларда ғалаба қозониб, ўз дарвозаси дахлсизлигини ҳам сақлаб келаётган эди.\nШундай бўлди ҳам. Ҳакам учрашув бошланишига рухсат бергандан, тўп учун кураш кескин тус олди. Жамаомиз дастлабки дақиқалардан майдонда устунликка эга бўлди. Кетма-кет ҳужумлар меҳмонларни бироз шоштириб ҳам қўйди. Оқибатда улар ҳимояда хатога йўл қўйишди. 19-дақиқада ошириб берилган жарима тўпини Мафтуна Панжиева дарвозага тўғрилаб қўйди – 1:0.\nҲисобда ҳам устунликка эришган жамоамиз яна ҳужумкор ўйинни давом эттирди. Тўғри, “Сўғдиёна W” жамоаси ҳам имкон бўлгандан олдинга ташланди. Ҳисобни тенглаштириш учун анча тер тўкишди. Аммо мустаҳкам ҳимоямиз, дарвозабонимиз Жонимқулованинг маҳорати уларнинг ҳаракатини кўкка совурди.\n29-дақиқада катта босим орқали уюштирилган ҳужумимиз самарали якун топди. Бу сафар меҳмонларнинг ҳимояси доғда қолди. Натижада Мафтуна Панжиева дарвозабон билан яккама-якка ҳолатда, ҳатто посбонни ҳам алдаб ўтиб дарвозани аниқ нишонга олди – 2:0.\nШундай қилиб, Мафтуна Панжиева илк бўлимдаёқ ўз ҳисобига дублни қайд қилдириб қўйди.\nИккинчи бўлим ҳам кескин руҳда ўтди. Туқнашув ва тўхталишлар ҳам кўп бўлди. Футболчиларимиз кўплаб вазиятлар яратишди. Аммо бу вазиятлардан фойдалана олишмади.\nУчрашувда ҳисоб ўзгармай қолди. Шундай қилиб, “Севинч” бешинчи турда ҳам ғалабага эришди. Ғалабали серия давом эттирилди. Ғалаба муборак!\n“Севинч” навбатдаги 6-тур учрашувини сафарда Ғузорнинг “Шўртан Lady” жамоасига қарши ўтказади. Учрашув 21 май куни бўлиб ўтади.\nЖамоамизга бу учрашувда ҳам омад тилаб қоламиз.\nОгоҳлантириш: Мафтуна Шойимова (25), Мафтуна Панжиева (66) – Холида Дадабоева (35), Эъзоза Шарипова (64).\nМар 8, 2019 0 179


Қирғизистонда болаларнинг ўз жонига қасд қилишлари сони ортиб бормоқда | Azon.uz - Ахборот-таҳлилий портал\nҚирғизистонда болаларнинг ўз жонига қасд қилишлари сони ортиб бормоқда\n21:30 14.02.2019 747\n2018 йилда Қирғизистонда 136 ўқувчи зўравонликка, 88 таси эса ўз жонига қасд қилган. Бу ҳақда бўлим бошлиғи Гулмира Худойбердиева Бишкекдаги Республика таълим ва фан вазирлигида сўзлаган нутқида ҳисобот берди.\nҚирғизистонлик мактаб ўқувчилари орасида ўз жонига қасд қилиш муаммоси кескинлашди. Ушбу мавзу республика таълим вазирлигининг кенгашида муҳокама қилинадиган асосий мавзуга айланди.\n“Кеча кечқурун икки оммавий ахборот воситалари икки воқеа ҳақида хабар беришган – 15 ёшли мактаб ўқувчиси Бозорқўрғонда ўзини тутишга уринган лекин унинг синфдошлари уни шафқатсизлик билан ўлдирган. Мен ушбу мактаб раҳбарлари раҳбарлик ўрнини эгаллаш учун ахлоқий ҳуқуқларга эга эмаслигига ишонаман”, деди вазир.\nЙиғилиш қатнашчилари таълим муассасаларида ва оилаларда профилактика ишларини кучайтириш зарурлигини таъкидладилар.


Чжэнчжоуда ШҲТ аъзоларининг ҳукумат раҳбарлари кенгаши мажлиси бошланди\n08:52 / 15.12.2015\nХитойнинг Чженчжоу шаҳрида Шанхай ҳамкорлик ташкилотига аъзо мамлакатлар ҳукумат раҳбарлари (бош вазирлар) кенгашининг 14-мажлиси иш бошлади. Унга Хитой бош вазири Ли Кэцян раҳбарлик қилмоқда. Мажлисда Ўзбекистон номидан иштирок этиш учун бош вазирнинг биринчи ўринбосари, молия вазири Рустам Азимов Хитойга етиб борган.\nМажлис дастлаб ташкилот ваккилларининг тор доирадаги учрашув билан бошланди. Сўнг ШҲТдаги кузатувчи давлатлар делагациялари (Афғонистон, Беларусь, Эрон, Ҳиндистон, Мўғулистон ва Покистон вакиллари, шунингдек, ШҲТ ишчи органлари - Котибият, МАТТ ижроий қўмитаси, Ишбилармонлар кенгаши ва Банклараро бирлашмаси, қатор халқаро ва минтақавий ташкилот ва форумлар – БМТнинг Осиё ва Тинч океани учун иқтисодий ва ижтимоий комиссияси, МДҲ, АСEАН ва Осиёда ҳамкорлик ва ишонч чоралари бўйича кенгашнинг раҳбарлари) иштирокида кенгайтирилган мажлис бошланган.\nМажлисда ШҲТга аъзо давлатларнинг кўп томонлама савдо-иқтисодий ҳамкорлик дастурини амалга ошириш жараёнини ҳамда ташкилот доирасидаги ҳамкорликни янада ривожлантириш масалаларини муҳокама қилишади. Якунда бир қатор ҳужжатлар имзоланиши кўзда тутилган.\nХитойдаги бу йиғилишда Қирғизистон бош вазири Темир Сариев, Қозоғистон бош вазири Карим Масимов, Россия бош вазири Дмитрий Медведев, Тожикистон бош вазири Қоҳир Расулзода ҳам иштирок этишмоқда.\nМажлисда шунингдек, ташкилот аъзоларининг йўл-транспорт ва энергетика соҳаларида ҳамкорлик юзасидан фикрлар алмашинади. Шунингдек, 2016 йилда ШҲТ аъзолари бўлган давлатларнинг Молия вазирлари ҳамда марказий банклари раҳбарлари учрашувини ўтказиш режаси муҳокама қилинади.


Хонанда МакSимга ўпка кўчириб ўтказилиши мумкин\nЭслатиб ўтамиз, 2021 йилнинг 15 июнь куни шифохонага ётқизилган Маринанинг аҳволи ёмонлашгани туфайли унга сунъий нафас олдириш аппарати уланган. Аҳволи оғирлашган МакSимни комадан чиқаришнинг иложи бўлмаган. Бироздан сўнг коронавирус сабаб сунъий комага туширилган хонанданинг ҳолати яхшилана бошлаган. Шундан сўнг МакSим унга далда бўлган мухлисларига салом йўллаган.\nКиритилди: 22:25 13.01.2022. Ўқилди: 2962 марта. Фикрлар сони: 12 та.


Қорақалпоғистондаги «динозавр тухумлари»ни кўрганмисиз? - 6 Марта 2019 - www.SheJoT.CoM\nГлавная » 2019 » Март » 6 » Қорақалпоғистондаги «динозавр тухумлари»ни кўрганмисиз?\nҚорақалпоғистондаги «динозавр тухумлари»ни кўрганмисиз?\nНукусдан 30 км. олисда жойлашган Амударё туманидаги ушбу тошлар Тэтис уммони эсдаликларидир.\nҚорақалпоғистоннинг Амударё туманига қарашли «Назархан» ОФЙ ҳудудида, Ғузор-Бухоро-Нукус-Бейнеу автотрассасининг бўйидаги тепаликда юзлаб сочилаётган шарсимон тошларни кўп маротаба кўрсак ҳам лекин унга унчалик эътибор қаратавермаймиз. Дунёнинг баъзи давлатларида шу каби тошларни оғзаки тилда «динозавр тухумлари» дейишади.\nБу каби тошларни бежизга динозавр тухумига қиёсламайди. Маълумотларга кўра, уларнинг ёши 50-60 млн. йилни ташкил қилади.\nФанда Моераки тошлари деб ном берилган шарсимон тошлар геологик нуқтаи назардан олиб қараганда, кальций билан океаннинг минераллашган тузларининг ҳамда созли тўпроқнинг бирикишидан ҳосил бўлади.\nНукусдан 30 км. олисда жойлашган Амударё туманидаги ушбу тошлар Тэтис уммони эсдаликларидир. Миллион-миллион йиллар авваллари уларнинг диаметри 2-2,5 метр катталикда бўлган. Вақт ўтиши билан емирилиб, қобиқларини ечиб ташлаб кела берган. Ҳозирда буларнинг диаметри 0,3-0,5 метрлар атрофида. Бу каби шарсимон тошлар ҳозирда Янги Зеландия оролларида, Австралияда ва Қозоғистоннинг Манқишлоқ вилоятларида ҳам учрашади ва туристларнинг севимли объектларига айланган.\nНазархан ОФЙ турғуни Онгарбай оғанинг таъкидлашича, шундай шарсимон тошлар ҳудуддаги бошқа жойларда ҳам кўплаб учрашади. Агар ушбу тошларнинг таги ковланса, қозондек келадиган қобиқлари чиқади. Маҳаллий аҳоли эса у қобиқларни уйларининг фундаментига фойдаланиш учун қазиб олмоқда.\nБаҳор келиши билан ушбу ҳудудлар ўзига хос ажойиб манзара ҳосил қилади. Сайёҳатга чиқувчилар тошлар қошида селфига тушади. Нукуслик олим Юсуп Камалов эса кун илиши билан «динозавр тухумлари» сочилган тепаликларда дельтапланда учишни хўш кўради. Ёз ойларида эса яқин жойлардаги тузли кўлларда одамлар даволаниш учун ташриф буюради.\nЎзАнинг ёзишича, афсуски, мана шундай ажойиб масканлардан туристлик салоҳиятни кўтариш мақсадида оқилона фойдаланилмаяпти.


ПОКЛИКНИНГ ТУРЛАРИ - Fitrat.uz\nБош саҳифа / Аёллар сахифаси / ПОКЛИКНИНГ ТУРЛАРИ\nYanvar 30, 2019\tПОКЛИКНИНГ ТУРЛАРИda fikr bildirishni o'chirish 206 Кўришлар\nСавол: Поклик неча турга бўлинади ва улар қайсилар?\nЖавоб: Поклик икки турга бўлинади: тўлиқ ва нуқсонли поклик. Тўлиқ поклик – бу ўн беш кун ёки ундан ортиқ бўлган покликдир.\nНуқсонли поклик – Тўлиқ покликдан оз, яъни ўн беш кундан оз покликдир (“Манҳалул воридин”).\nЖавоб: Икки ҳайз ўртасидаги поклик муддати ўн беш кун бўлиб, кўпининг чегараси йўқдир.\n“Покликнинг энг ози ўн беш кун бўлиб, кўпининг чегараси йўқ. Зеро, у бир ёки икки йилга ҳам чўзилиши мумкин. Маълум бир муддат билан белгиланмайди. Лекин қон тўхтамай давом этса, поклик муддати белгиланади” (“Шарҳул Бидоя”).\nСавол: Уч кун ҳайз кўриб, сўнг ўн беш кун поклик бўлса, сўнг яна уч кун қон кўрса, бундай аёлнинг ҳукми қандай?\nЖавоб: Қачонки икки қоннинг ҳар бири ҳайз нисобига, яъни энг ками уч кунга етса, икки қоннинг ўртасидаги поклик ўн беш кунга етса (ва ундан ортса) аввалги ва кейинги қонлар ҳайз дейилади.\n“Икки ҳайзнинг ўртасига тушган поклик ўн беш кун ёки ундан ортиқ бўлса, бу икки қоннинг ўртасини ажратувчи эканига иттифоқ қилинган. Покликнинг икки тарафидаги қонлардан ҳар бири уч кеча-кундузга етса, ҳайз ҳисобланади. Агар ундан оз бўлса, поклик икки ҳайзнинг ўртасини ажратувчи бўлмайди. Гарчи поклик муддати икки ҳайзнинг муддатидан кўп бўлса ҳам. Шунга иттифоқ қилинган” (“Раддул муҳтор”).\nСавол: Ўн беш кун покликнинг икки тарафидаги қон уч кундан оз бўлса, ҳукми қандай бўлади?\nЖавоб: Бир аёл бир ёки икки кун қон кўрди. Сўнг ўн беш кун поклик бўлди. Сўнг яна бир ё икки кун қон кўрди. Покликнинг икки тарафидаги бу қонлар ҳайзга ҳукм қилинмайди. Балки истиҳоза қони ҳисобланиб, у кунларда намозни қолдирган бўлса, қазосини ўқийди. Рўзани қолдирган бўлса, қазосини тутади.\n“Ҳайзнинг ози уч кеча-кундуздир, бундан ками истиҳозадир” (“Шарҳул Бидоя”).\nПошшахон Эшонхон қизи. “Аёл – мўътабар зот”\n(Аёлларга оид энг зарур фиқҳий масалалар).\nАввалги Намозга келган бенамозлар\nКейинги 01.02.2019 й. Фиқҳий мазҳаблар – бирлик рамзи


Мамлакатни ким бошқараяпти? (17) – mulkdor.com\nМамлакатни ким бошқараяпти? (17)\nMarch 18 2014, 08:03 СиёсатЎзбекистон\nҚАЛҚОНОВА – ХОДЖАЕВНИНГ ҚАЛҚОНИМИ?\nҲуқуқшунослик нозик ва ўта масъулиятли касб. Бу соҳа мутахассиси қайси ташкилоту қайси идорада фаолият олиб бормасин, ўша жойнинг юзи бўлиши лозим. Қабул қилинаётган-жўнатилаётган хатлар ҳамда ушбу муассасага тегишли бўлган ҳар бир ҳужжат мавжуд ҳуқуқий нормаларга тўла мос келишини таъминлаши керак. Бунинг учун у жавобгар шахсдир. Аммо ҳаммавақт ҳам бу борадаги масъулият чуқур ҳис этилаяпти, деб бўладими? Афсуски, йўқ. Бунга биргина мисол билан жавоб бериш мумкин.\nЭшигининг тепароқ қисмига “Ўзбекистон миллий телерадиокомпанияси юристи М.Қалқонова” деб ёзилган кабинетга кириб бордик. У бизни диққат бўлиб кутиб ўтирган эканми, ҳали биз билан ҳол-аҳвол сўрашмасдан телефон гўшагига ёпишиб кетди. Ким билан гаплашгани-ю, кимни чақирганини сезмай ҳам, билмай ҳам,тушунмай ҳам қолдик. Шу қўнғироқдан сўнгра бироз ўтиб ЎзМТРК кадрлар бошқармаси бошлиғи А.Абдусаматов кириб келди. Билдикки, у чақирилган экан. У билан ҳали саломлашишга улгурмасимизданоқ юрист хонимча менга қараб сапчий бошлади. “Ҳа опа, тинчликми” дедим. М.Қалқонова қўлидаги бир даста қоғозларни менга кўрсатиб: “Мана буларни “юқори”га сиз ёзганмисиз?” – дея ўсмоқчилаб ўқий бошлади. “Раис А.Ходжаевни тепсанг-да тебранмайди, дебсизми? Шуларни ҳаммасини сиз ёздингизми? Нимага ёздингиз? Бунга қандай асосингиз бор ўзи? Агар сизни судга берсак, бунинг учун нима бўлишингизни, қанақанги жавобгарликка тортилишингизни биласизми?” – дея ўшқира кетди. “Ҳа, ҳақиқатдан ҳам А.Ходжаевнинг ушбу лавозимга мутлақо лаёқатсиз эканлиги ва тепса тебранмаслигини асослаб мен ёзганман. Унда барча асослар келтирилган. Марҳамат, судга беришларингиз мумкин. Лекин ушбу шикоятни сизга ёки раисга эмас, балки президент аппаратига ёзганман. Шунинг учун бу аризадаги далил-важларни сиз ёки раис эмас, қаерга, қай манзилга, кимнинг номига ёзган бўлсам, ўша идора-ташкилотдан келган ваколатли вакил менинг иштирокимда муҳокама қилишлари мумкин. Бу кадрларнинг бошлиғи, директор ўринбосари ва ўзингиз ҳамда мен билан биргаликда кўриладиган ва ҳал қилинадиган масала эмас”, – дедим.\nЮристойим М.Қалқонова тағин ўзига зўр бериб шикоятнинг яна аллақаерларини ўқишда давом этар ва яна мени сўроқ қилишга тушиб кетарди. Мен эса гапни шартта кесиб, шу ёзилганлар бўйича мени сўроқ қилишга унинг мутлақо ҳаққи йўқ эканлигини айтдим. Тушунтиришга ҳаракат қилдим. Минг афсуски, у МТРК раисига ўзининг қандай қилиб қалқон бўлаётганлигини кўрсатиб қўймоқ илинжида чирангани-чиранган эди. Иложи борича мени тингламасликка ҳаракат қиларди. Қарасам, шикоятнинг ҳали у еридан ҳали бу еридан ўзи белгилаб олган жойларини ҳеч нарсага эътибор қилмасдан ўқияпти. “Ҳа, – деди ўдағайлаб ва: – халққа манзур бўладиган дастурлар тайёрланмаяпти. Шунинг учун ҳам телевидения ва радиони ҳеч ким эшитмаяпти, кўрмаяпти, деб ёзибсиз. Буни қандай асослайсиз?” Унга юзланарканман: “Кўчада хоҳлаган одамни тўхтатиб сўраш ёки хоҳлаган хонадонга кириб кўриш, супермаркетлар, сартарошхона, шифохона ва жуда кўпгина жамоат жойларида ўрнатилган телевизорларга боқиш, радиоларни эшитиш орқали бунга тўлиқ ишонч ҳосил қилиш мумкин. Яхшилаб кузатилса, бундай ҳолатнинг ҳақиқат эканлигини кўрасиз. Чунки ҳамма жойда фақат Россия, Евроньюс ва хорижий телеканалларнигина кўришмоқда” дедим. Шунда бироз тиниб турган Муҳайё Қалқонова бирданига “Йўқ, бундай бўлиши мумкин эмас,”- деб айюҳаннос солиб, хонани бошига кўтара бошлади. Мен эса “мумкин” дейишдан чарчамасдим.\nЯна бирпасдан кейин белгилаган жойидан бир парча ўқир экан: “Тузук сериаллар яратилмади” деб ҳам ёзибсиз. “Аслида яратилган-ку” дея жиғибийрон бўлди, юрист опамиз. “Қай бири дуруст экан?”- дедим. У эса “Мана масалан, “Опа-сингиллар” телесериалини отам мазза қилиб кўради” дейди. “Балки сизнинг шу ерда ишлаётганингиз учун кўраётгандир, қолаверса, битта сизнинг отангиз кўраётган бўлса, буни бутун Ўзбекистон аҳолиси кўраяпти, эшитаяпти, дегани эмас-ку, ахир.” Бу гапни ҳам ҳазм қилолмаган юрист баттар жазавага туша кетди. Буниси ҳаммасидан ошиб тушди ва жуда ҳам қизиқ бўлди. Аризанинг бир жойидаги “Раис жамоа билан мана саккиз йилдан буён учрашмаган ва сен кимсан деб сўрамаган. Ходимларни умуман қабул қилмайди. Бу-ку майли, на бир топшириқ бера олади на бир кўрсатма бера олади. Шу боисдан ижодий жамоани бирон мақсад сари йўналтиришни ҳам эплай олмаяпти. Қизғин ижодий жараён умуман сўндириб, йўқ қилиб бўлинди. Борган сари журналистларга нисбатан фитна кучайгандан-кучайиб бормоқда” деган жумлаларни ўқиган бош юрист “Ҳм-м…” деб қўйди. Кейин яна туйқусдан ҳужумга ўта бошлади: “Менга қаранг, сиз кимсиз ўзи? Нима раис сизга, эй, жамоага ҳали топшириқ ҳам бериши керак эканми? Қандай қилиб, кимга-нимага топшириқ беради” деган сўзларни тез-тез такрорларкан, жиззакилиги тутиб қолди. Бу ачинарли ва ажабтовур ҳолат – М.Қалқонованинг борган сари талмовсираётганлиги – унинг мис қалқони ҳақиқат қиличи олдида бардош беролмай, синиб бораётганлигидан дарак берарди. Мен унга бир неча маротаба: “Ушбу аризани нафақат сиз ва бу кабинетда ўтирганлар, ҳатто раиснинг ҳам муҳокама қилишга на ҳуқуқий ва на маънавий нуқтаи-назардан ҳаққи йўқ”, – деб таъкидлашимга қарамай, у ўзича менга босим ўтказишга ҳаракат қилаверарди. Энди, буям бошлиғининг топшириғи-да, нима қилсин…\nАйтмоқчи, кадрлар бошқармаси бошлиғи Абдумўмин Абдусаматов ва директор ўринбосари Султонпошша Ёқубова иккаласи ҳам мум тишлагандай жим ўтиришда давом этишди. Юрист гап сўраса жавоб беришади, бўлмаса, бир-бирига тикилиб, гезариб-қизариб ўтираверади. Бундан англашилдики, Ходжаевнинг энг олғир, ҳақиқий лайчаси шу ҳуқуқчи экан.\nРаиснинг қабул қилиши билан боғлиқ улкан ваъда эса иккинчи даражали масалага айланди-қолди. Бу ҳақда Қалқоновадан сўраганимда бугун эмас, бошқа кунига яна юристнинг ўзига навбатга ёздириб қўйишим кераклигини айтди. Мен яна фамилиямни рўйхатга ёздириб қўйдим. (Қабул машмашалари билан бевосита боғлиқ жиҳатларни ўзида янада батафсилроқ акс эттирувчи мақолани сал кейинроқ эътиборингизга ҳавола этамиз.)\nАндижон шаҳар ҳокими ишқий муносабатлари сабаб ...\nТўғри.уз'нинг хабар беришича шаҳар ҳокимининг ишқий муносабатлари мансаб фаолиятига путур етказган. Гарчи Раҳматуллаевнинг ишдан олиниши ҳамда бунга сабаб бўлган омиллар ...


Новости Узбекистана > Версия для печати > Олманинг фойдали ҳусусиятлари\nГлавная > САЛОМАТЛИК > Олманинг фойдали ҳусусиятлари\nОлманинг фойдали ҳусусиятлари\nМанбаларда келтирилишича, дунёда олманинг етти мингга яқин нави мавжуд. Бизнинг юртимизда эса юздан зиёд олма навлари ўстирилади. Парҳезшунос Н.Суслинанинг ёзишича, олмани саломатликка зиён етказмайдиган даражада истеъмол қилиш — меъёрини сақлаш унинг таркибидаги углеводлар миқдорига қараб аниқланар экан.\n— Қизил олмага қараганда кўм-кўк олманинг калорияси бироз кам, — деб таъкидлайди эксперт. — Агар вазнни камайтирмоқчи ёки қанд хасталигидан ҳимояланмоқчи бўлсангиз, кўк олма, яъни нордон-ширин олмаларни истеъмол қилган маъқул.\n— Умумжаҳон соғлиқни сақлаш ташкилоти тавсиясига кўра, кунига 700-800 грамм ҳар хил сабзавот ва мевалар истеъмол қилиш керак. Олмалар ғарқ пишган мавсумда эса уларни олмага алмаштирса ҳам бўлади. Фақат бунда эркаклар олмани 700 г. аёллар эса 500 г.дан оширмаслиги керак. Шуни ҳисобга олингки, олма таркибида меъда шираси ҳосил бўлишига таъсир қиладиган кислота мавжуд. Шу боис олмани одатда тушликдан аввал истеъмол қилган яхши. Бу иштаҳани очади, олма таркибидаги клетчатка (бириктирувчи тўқималар) эса, меъдани тўлдиради, натижада тушликда ҳаддан зиёд кўп овқат еб қўймайсиз. Олма таркибида С дармондориси ва фойдали пектин ҳам мавжуд.\n— Олма уруғида кўп миқдорда йод бор. Шунинг учун кунига 2-3 дона олмани уруғлари билан истеъмол қилиш фойдали. Бу билан бир кеча-кундузлик йодга бўлган эҳтиёж таъминланмаса-да барибир, у фойдали. Иккинчидан, яхши пишмаган олма уруғида заҳарли синил кислотаси бор. Бир неча килограмм шундай олма уруғи билан истеъмол қилинсагина у зарарли таъсирга эга бўлади.\n— Айримлар оддий олмага қараганда қўрда пиширилгани калорияли, деб ҳисоблайди. Агар пишириш чоғида олмага асал, шакар, творог қўшилмаса, унинг калорияси оддий олманики билан бир хил бўлади. Агар қишга ғамлаш учун олмаларни қуритиб олсангиз 100 г.дан 20 г. олма қоқи чиқади. Уларнинг калорияси эса бир хил. Бироқ олма қоқини чойнакка қайноқ сув солиб дамласангиз, яхши олмали чой бўлади. Бундай дамлама тинчлантирувчи хусусиятга ҳам эга. Қўрда пиширилган олмада эса, меъда шираси ажралишига таъсир кўрсатадиган кислоталар кам.\n— Олмани кўп истеъмол қилиш қонни кўпайтиради, деган хато қараш ҳам мавжуд. Олма таркибида темир миқдори шу даражада озки, амалда организм уни ўзлаштиролмайди. Гемоглобин озайганда қизил гўшт, жигар, тухум истеъмол қилиш ёрдам беради. Бироқ олмада дармондорилар, ичакдаги заҳарли моддаларни зарарсизлантирувчи клетчатка кўп.\n— Олманинг ҳар қандай нави таркибида 80 фоизга қадар сув мавжуд. Бироқ куз ва қишга бориб пишадиган кўк олмаларда сув бироз кам бўлади. Шунинг учун айнан мана шундай навларни қуритиш учун танлаган маъқул. Ёзда пишадиган қизил олмалар ширин ва ширалилиги боис уларни янгилигида истеъмол қилган афзалдир. Кўк олмалар қишга ғамлаб қўйилса, микроэлементлари яхши сақланади.\n— Ошқозон яраси, ич қотиш, эрозия, жароҳат каби таом ҳазми билан боғлиқ хасталиклар хуруж қилган пайтларда олма кўп истеъмол этилса, оғриқ пайдо қилиши, хасталикни ривожлантириб юбориши мумкин. Чунки олмада, айниқса, унинг пўстлоғида ¬дағал клетчатка кўп.\nОлмани бошқа сабзавот ва мевалардан алоҳида сақлаган маъқул. Куз ва қишга келиб пишадиган антоновка, семиренко навли олмалар, яъни кўм-кўк ва қаттиқ, нордон-ширин олмалар узоқ вақт сақланади. Бунда салқин ва қоронғи жойлар қўл келади.


"Пахтакор" - "Бухоро". Учрашув ҳақида маълумотлар\nОлий лиганинг 18-турида 13 август куни "Пахтакор" "Бухоро"ни қабул қилади.\nИккинчи даврани муваффақиятсиз бошлаган жамоамиз ҳар икки ўйинда зафар қучган "Бухоро"ни қабул қилади. Биринчи даврада Бухорода кечган учрашувда ҳисоб очилмаганди. Жамоалар ўйинга тайёргарлик кўришни 17-тур баҳсларидан кейин бошлаб юборишди. Дисквалификация сабабли ўйинни ўтказиб юборадиган футболчилар йўқ.\nҲозиргача олий лигада жамоалар 47 бор тўқнаш келишган. Уларнинг 33тасида "Пахтакор", 6тасида рақиб устун келган. 8 беллашувда ғолиб номи аниқланмаган. "Шерлар" 102 тўп киритиб, 32 гол ўтказиб юборишган. Тошкентдаги 23 ўйиннинг 21тасида жамоамиз ғалаба қозонган. Бир мартадан дуранг ва мағлубият кузатилган. Бухороликлар охирги марта 1996 йил пойтахтдаги учрашувда очкога эга чиқишган.\nБеллашувни Олим Толибжонов бошчилигидаги ҳакамлар гуруҳи бошқариб боради.\n"ПАХТАКОР" - "БУХОРО"\nҲакамлар: Олим Толибжонов (Тошкент), Руслан Серазетдинов (Тошкент), Тимур Гайнулин (Тошкент), Жасур Мухторов (Тошкент).\nЁшлар жамоалари баҳси 12 август, жума куни 17:00да Қибрайдаги стадионда старт олади. Асосий таркиблар ўйини 13 август, шанба куни 19:00да "Пахтакор" стадионида бошланади. Чипталарни стадион кассаларидан 5 ва 15 минг сўмдан харид қилишингиз мумкин.


Сарҳадларимиз дахлсизлигига хизмат – олий шараф | FargonaZiyo.uz\nСарҳадларимиз дахлсизлигига хизмат – олий шараф\nВатан – муқаддас даргоҳ. Уни ҳимоя қилиш, душманлардан асраш, равнақи ва фаровонлиги йўлида хизмат қилиш ҳар бир ватандошимизнинг муқаддас бурчидир. Мустақил юртимизда ҳар йили 14 январ – “Ватан ҳимоячилари куни” сифатида кенг нишонланади. Бу байрам барчанинг байрами бўлиб, ҳар бир ота-она олдига жуда катта масъулият бўладики, ўз фарзандини юрт ҳимоячиси этиб тарбия қилишга чорлаб туриши даркор.\nПайғамбаримиз алайҳиссаломдан Саъид ибн Зайд (разияллоҳу анҳу) ривоят қилиб: “Молини, жонини, динини ва аҳлини ҳимоя қилиш йўлида ҳалок бўлган киши шаҳид мақомидадир”, – деганлар (Абу Довуд ривояти).\nУшбу келтирилган биргина оятдан ҳам кўриниб турибдики, имон ва Ватан йўлида курашиш, унинг озодлиги, чегараларининг дахлсизлигини қўриқлаш муқаддас бурчдир.\nВатан ҳимояси йўлида ухламасдан пойлоқчилик қилган кўз эгасини дўзах оташи ҳам куйдирмас экан. Бу тўғрида Ибн Аббос (розияллоҳу анҳу)дан ривоят қилинган ҳадисда Пайғамбар (алайҳиссалом); “Икки кўз эгасини дўзах оташи куйдирмас: бири бу – Аллоҳдан қўрқиб йиғлаган, иккинчиси – Аллоҳ йўлида пойлоқчилик қилиб ухламаган кишини”, – деб марҳамат қилганлар (Термизий ривояти).\nТинчликни мустаҳкамлаш йўлида ҳар бир киши ўз бурчини сидқидилдан, ихлос ва эътиқод ила бажармоғи лозим. Айниқса, Ватан ҳимояси жабҳаларида хизмат қилаётган ҳар бир ҳарбий хизматчи ўзига топширилган вазифани Аллоҳ ва инсонлар ҳузуридаги улуғ масъулият деб билмоғи ва ҳарбий қасамёдни, ваъдаларини бажариши шартдир.\nБуюк аждодларимиз юрт ҳимояси йўлида шаъни, ору номусини, имонини ўртага қўйиб, ёвга қарши курашган. Уларнинг сўзи, аҳду паймонлари ва қасамёдлари қиличданда ўткир, кескир бўлган. Замонлар, маконлар ўзгарса-да, Ватанга муҳаббат, имонга садоқат моҳияти асло ўзгармайди.\nКечагина ўйнаб-чопиб юрган кичкинтойлар кўз очиб-юмгунча ҳарбий хизмат ёшига етадилар. Пайғамбаримиз Муҳаммад алайҳиссалом таълим берганларидек, фарзандларимизга болалигиданоқ чавандозлик, мерганлик, сувда сузиш каби машқларни пухта ўргатиб, Она Ватанга, эл-юртга садоқат руҳида буюк аждодларимиз каби имон-эътиқодли қилиб тарбиялаш барчамизнинг энг муҳим вазифамиздир.\nЎМИнинг Фарғона вилояти вакили, вилоят бош имом-хатиби\nPrevious Post: Рустам Сагдиев Имом Бухорий ҳаëти ҳақида қиммат бюджетли фильм устида иш бошлаганини билдирди\nNext Post: “Уммул-қуро” масжиди янги қиёфада


Афғонистон ҳарбийлари 1 кунда юздан ортиқ жангарини йўқ қилишди\n13:53 / 06.06.2016\nАфғонистон ҳарбийлари кейинги 1 кун давомида ўтказилган махсус амалиётлар орқали камида 108 нафар жангарини йўқ қилган. Бу ҳақда мамлакат мудофаа вазирлиги маълумотига асосланган ҳолда Ҳама агентлиги хабар тарқатган.\nХабарда айтилишича, Афғонистон ҳарбийлари 20та вилоят бўйлаб ўтказган рейдлар натижасида ўлдирилган жангарилар орасида 2 нафар дала қўмондони ҳам бор. Шунингдек, тўқнашувларда 60 жангари жароҳатланган.\nМудофаа вазирлиги маълумотига кўра, ҳукумат қўшинларининг йўқотишлари сони 13 нафар бўлган.\nАфғонистонда кейинги ойларда вазият ёмонлашмоқда. Мамлакатнинг шимолий ва ғарбий қисмларида "Толибон" жангарилари фаоллашган ва йирик шаҳарларга ҳужумлар уюштира бошлаган. Шунингдек, ИШИД таъсиридаги гуруҳлар фаолияти йўлга қўйилган.


Исроил Қуддус шайхига Ал-Ақсога киришни тақиқлади | Azon.uz - Ахборот-таҳлилий портал\n896 17:01 29.11.2021\nКеча Исроил ҳукумати Ал-Ақсо масжиди ва босиб олинган Ғарбий Соҳилдан вақтинча кирмаслик шарти билан Қуддус Исломий Вақфлар Кенгаши бош директори ўринбосари шайх Наже Бакиратни озод қилди.\nSafa ахборот агентлиги хабарига кўра, Бакират: “Мени оғир шартлар билан озод қилишди – 20 кунга Ал-Ақсо масжидига киришим ва 30 кунга босиб олинган Ғарбий Соҳилга киришим тақиқланди”, дейди.\nПайшанба куни гувоҳларнинг айтишича, исроиллик полициячилар Шайх Бакиратни Ал-Ақсо масжиди олдида ҳибсга олган. Унинг ҳибсга олиниши сабаби аниқланмаган; аммо тергов давом этмоқда, деган баҳона билан уни кечаги кунгача ушлаб турилган.\nУнинг айтишича, уни ижтимоий, маданий ва гуманитар масалалар ҳақида гапирганликда айблашган.\nШунингдек, Исроил маъмурлари Шайх Бакиратни 2000 АҚШ доллари миқдорида жаримага тортган ва қўшимча сўроқ қилиш учун бугун тергов марказига боришни буюрган.\nШайх Бакират илгари ҳам бир неча бор ҳибсга олинган ва Масжид-и Ақсодан сургун қилинган; у Қуддусдаги мусулмонлар ва насронийлар зиёратгоҳларини қўриқловчи Иордания вақфи ходими ҳисобланади.\nИсроил Қуддус шайх Ал-Ақсо


Шахмат / Olamsport.com\n7 "Uzbek Tigers". Кубага борадиган таркибимиз маълум бўлди, Бектемир йўқ\n0 Қиличбозлик. 2017 йил қандай ўтди?\n0 Қудратилло Абдуқаҳҳоровнинг навбатдаги жанг санаси маълум\n0 фикр 14 сен, 10:29\nШахмат. Жаҳон Кубогида 1/4 финалчилар аниқланяпти\nГрузия пойтахти Тбилиси шаҳрида шахмат бўйича Жаҳон Кубоги баҳслари давом этмоқда.\n0 фикр 10 сен, 14:05\nСпортчилар ижтимоий тармоқларда\n0 фикр 06 сен, 09:24\nШахмат. Жаҳонгир жаҳон Кубогида Свидлерга қарши дона сурди\n0 фикр 03 сен, 14:34\nШахмат. Жаҳонгир жаҳон кубогини Свидлерга қарши бошлайдиган бўлди\nГрузияда шахмат бўйича жаҳон кубоги старт олди.\n2 фикр 25 авг, 08:00\n12 ёшида гроссмейстерлик талабини бажаришга яқин турган ўзбек ўғлони (видео)\n12 ёшли шахматчимиз Нодирбек Абдусатторов БААнинг Абу-Даби шаҳрида ўтган Мастерс сериясидаги шахмат фестивалида гроссмейстерлик талабини бажарди.\n0 фикр 20 авг, 13:05\nАронян Сент-Луисдаги супертурнир ғолиби, Каспаров Анандни ортда қолдирди\nАрманистонлик гроссмейстер Левон Аронян АҚШнинг Сент-Луис шаҳрида ўтказилган Grand Chess Tour супертурнири ғолибига айланди.\n0 фикр 20 авг, 12:20\nГарри Каспаров: “Қайтаманми? Ҳеч қачон ҳеч қачон дема!”\nШахмат бўйича 13-жаҳон чемпиони Гарри Каспаров 12 йиллик танаффусдан сўнг яна дунё шахмат оламига қайтиши мумкинлигига шаъма қилди.\n0 фикр 07 авг, 17:32\nҚашқадарёда Исмат Шукуров хотирасига бағишланган турнир бошланди\nҚашқадарёнинг Қарши шаҳрида маърифатпарвар инсон, шахмат фидойиси Исмат Шукуров хотирасига бағишланган халқаро турнир бошланди.\n0 фикр 31 июл, 18:00\nШахмат фестивали ғолиблари аниқланди\nПойтахтимизда шахмат бўйича 8-14 ёшгача бўлган ўғил-қизлар ўртасида болалар шахмат фестивалининг иккинчи босқичи ўтказилди.\n0 фикр 31 июл, 16:59\nЁш шахматчиларимиз Хитойда ўтган Осиё чемпионатида 18 медални қўлга киритди\nХитойда шахмат бўйича мактаб ўқувчилари ўртасида ўтказилган Осиё чемпионатида ёш спортчиларимиз 8 олтин, 6 кумуш ва 4 бронза медални қўлга киритиб, йигирмадан зиёд давлат терма жамоалари ўртасида умумжамоа ҳисобида иккинчи ўринни эгаллади.\n0 фикр 27 июл, 08:55\nШахмат федерациясида фестивал бўлиб ўтмоқда!\nЎзбекистон шахмат федерациясида ушбу спорт тури бўйича болалар фестивали бўлиб ўтмоқда.\n0 фикр 26 июл, 18:00\nШахматчимиз жаҳон терма жамоаси сафида дона сурмоқда\nАйни кунларда Америка Қўшма Штатларининг Сент-Луис шаҳрида шахмат бўйича жаҳон терма жамоаси мезбон шахматчиларга қарши учрашув ўтказяпти.\n0 фикр 25 июл, 11:12\nШахмат. Жаҳон Кубоги иштирокчилари маълум, биздан ягона вакил\nШу йилнинг 2-27 сентябрь кунлари оралиғида Грузия пойтахти Тбилиси шаҳрида шахмат бўйича Жаҳон Кубоги бўлиб ўтади.\n0 фикр 22 июл, 16:29\nЎзбекистонда шахмат куни нишонланди\n“20 июль Бутунжахон шахмат куни” сифатида 1966 йилдан буён нишонланиб келади.\n0 фикр 13 июл, 14:40\nГулруҳ Тоҳиржонова жаҳон чемпионатида қатнашади\nШахматчимиз Гулруҳбегим Тоҳиржонова аёллар ўртасидаги жаҳон чемпионатида қатнашади.\n0 фикр 07 июл, 08:33\nАфсонавий Каспаров фаолиятини қайта тиклайди\nРоссиялик афсонавий шахматчи, собиқ жаҳон чемпиони Гарри Каспаров фаолиятини қайта тиклашга қарор қилди.\n0 фикр 05 июл, 15:57\nШахмат. "Тошкент ёзи" турнири давом этмоқда\nПойтахтимизда шахмат бўйича ўтказилаётган анъанавий “Тошкент ёзи” рейтинг турнирида 100 га яқин шахмат ихлосманди икки гуруҳда ғолиблик учун дона сурмоқда.\n0 фикр 01 июл, 12:12\nШахмат. FIDEнинг янги рейтингида Қосимжонов 69-ўринда қайд этилди\nХалқаро шахмат федерацияси (FIDE) июль ойи учун шахматчиларнинг янги рейтингини эълон қилди.\n0 фикр 29 июн, 17:50\nЖурналистлар ўртасида шахмат ва шашка мусобақаси ўтказилди\nПойтахтимиздаги Шахмат бўйича республика ихтисослаштирилган болалар-ўсмирлар олимпия захиралари спорт мактабида оммавий ахборот воситалари ходимлари ўртасида шахмат ва шашка бўйича мусобақа ўтказилди.\n0 фикр 27 июн, 17:19\nШахмат. Жаҳонгир Воҳидов жаҳон кубогида иштирок этади\nПойтахтимизда шахмат бўйича эркаклар ўртасидаги жаҳон кубоги ва хотин-қизлар ўртасидаги жаҳон биринчилигида иштирок этишга йўлланма берувчи Марказий Осиё мамлакатларининг минтақавий саралаш мусобақаси якунланди.\n0 фикр 24 июн, 16:57\nГулруҳбегим мағлубиятсиз дона сурмоқда


"Путиннинг дўсти" АҚШ Давлат котиби бўладими? - BBC News O'zbek\n"Путиннинг дўсти" АҚШ Давлат котиби бўладими?\nФото муаллифлик ҳуқуқи MIKHAIL KLIMENTYEV / RIA NOVOSTI\nImage caption Тиллерсон ва Путин, 2012 йил\nБританиянинг бир неча нашрлари АҚШ Давлат котиби лавозимига эҳтимолий номзод дея кўрилаётган Рекс Тиллерсон ҳақида мақолалар чоп этишди.\n64-ёшли мультимиллионер Тиллерсон - тўрт фарзанднинг отаси, диндор насроний, Америка бойскаутларининг собиқ президенти, ҳозирда эса жаҳондаги энг йирик нефть корпорацияларидан бўлмиш ExxonMobil раҳбари.\nTimes Тиллерсонга бағишлаб чиқарган мақоласига "Путиннинг дўсти Америка ташқи сиёсати устидан назоратни ўз қўлига олади" дея сарлавҳа қўйган.\nГазетага кўра, Тиллерсон "Президент Путин билан яқин алоқаларга эга корпоратив тадбиркор"дир.\n"Мен Тиллерсоннинг Владимир Путин билан қандай алоқалари борлигини билмайман, аммо сизга шуни айтаман: бу мени жуда безовта қиляпти", - деб айтган сенатор Жон Маккейн, Daily Mail мақоласидаги иқтибосга кўра.\n"Владимирнинг дўсти" - мен давлат котибидан кутадиган тавсифнома эмас", - деб айтган сенатор Марко Рубио.\nTimes хабарига кўра, Тиллерсонни давлат котиби лавозимига ўтмишда ExxonMobil маслаҳатчилари бўлган собиқ давлат котиби Кондолиза Райс ва собиқ мудофаа вазири Роберт Гейтс тавсия қилганлар.\nFinancial Times ёзишича, Тиллерсон ҳеч қандай дипломатик ёки ташқи сиёсат тажрибасига эга эмас, аммо уни танийдиганлар уни қаттиққўл, муросага бормайдиган, жуда самаралари раҳбар ва музокарачи эканини айтишади.\n"Доналд Трамп ишчан, кучли одамларни ўз вазирлар маҳкамасига йиғишни истайди ва Рекс Тиллерсон бу талабларга жавоб беради", - деб айтган Boston Consulting Group компаниясининг раҳбарларидан бири Робин Уэст.\nТрампнинг ўзи эса Тиллерсонни қуйидагича тасвирлаган: "У нафақат оддий раҳбар ходим, балки жаҳон миқёсидаги ўйинчи... У, билишимча, дунёдаги энг катта компанияга бошчилик қилади".\nTimes ёзишича, Тиллерсон Путин билан биринчи марта 1999 йилда учрашган. 2013 йилда Россия унга энг олий фуқаролик мукофоти ҳисобланмиш Дўстлик орденини топширган.\nExxonMobil раҳбари бўла туриб Тиллерсон Москвага қарши санкциялар киритишга қарши бир неча бор очиқча чиқишлар қилган, дейилади мақолада.\n"2007 йилда Россия Сахалин оролидаги газ лойиҳасидан Royal Dutch Shell ва бошқа хорижий компанияларни сиқиб чиқарганида Exxon активларига умуман тегилмади", - деб ёзади Times.


20:05 17.10.2019 (Янгиланган 13:25 21.10.2019)\nБоғ қисқа вақт ичида қурилди: ер-қазиш ишлари бир йил олдин бошланганди, бир неча ой ичида эса дам олиш маскан объектлари билан жиҳозланган.\nTashkent City боғининг ҳудудида 1,5 гектар майдонда кўплаб фавворалар ва антиқа сув шоуси барпо этилган.\nМеҳмонгларни 7D-кинотеатр (Flying theatre), планетарий ва мум-ҳайкаллари музейи кутмоқда.\nБоғ ичида велосипед йўлакчалари, спорт майдончалар ва фитнес-зоналар ташкил этилган.\nТошкент-ситининг тимсоллардан бир - асрлик чинор.\nБоғдаги қайин дарахти.\nАнор - бойлик ва бахт рамзи.\nTashkent City боғининг умумий майдони 18,6 га тенг.\nБоғ яқинида Gardens Residence ва Boulevard аҳоли турар мажмуалари қурилиши якунланмоқда.\nАхлат қутилари ўрнатилган скамейкалар\nЯнги қурилаётган уйларнинг фасади.\nТошкент-Сити ҳудудидаги фавворалар.\nБоғда кўплаб болалар учун ўйин майдончалари барпо этилган.\n11:55 06.08.2020 (Янгиланган 12:20 06.08.2020)


Ўзбекистондаги жўшқин сиёсий ўзгаришлар шу пайтгача мамлакатда энг қудратли куч бўлган Миллий хавфсизлик хизмати ўрнига янги супертузилма – прокуратурани қудратга келтираётгандек таассурот уйғотмоқда.\nШу пайтгача ўзбек жамиятида МХХ аралашмаган соҳа бўлмаган. Давлат муассасаларини қўя туринг, ҳатто нодавлат нотижорат ташкилотлар, оммавий ахборот воситаларининг ҳам шу тузилмадан ўз кураторлари бўлгани сир эмас.\nАмалдаги президентнинг бугунги чиқишларидан маълум бўляптики, ўз вақтида бу тузилма унинг ҳам кўзини очирмаган. Ҳозир Шавкат Мирзиёев МХХни ўзи амалга ошираётган ислоҳотларга энг катта тўсиқ ўлароқ баҳоламоқда ва бунга барҳам беришга уринмоқда.\nШунинг учун гидранинг “боши кесилди” – МХХ раиси ишдан олинди, тузилмадаги ўнлаб раҳбарлар лавозимидан четлатилди. Хуллас, ташкилотда тозалаш кетмоқда.\nАммо айни шундай ўзгаришлар фонида прокуратура органларининг ҳаддан ташқари кучайтирилаётгани кузатилаётир.\nИлгари МХХдан чиққан Рашид Қодиров бош прокурор бўлиб узоқ йиллар ишлаган бўлса, энди собиқ бош прокурор МХХни бошқармоқда.\nБош прокуратурада тўққизта янги бошқарма ташкил этилди ва бошқа кучишлатар тузилмаларнинг айрим ваколатлари уларга ўтказиляпти. Прокурорларнинг соҳага алоқадор бўлмаган бошқа тизимларга раҳбарлик лавозимларига тайинланаётгани ҳам бор гап.\nБир суперқудрат ўрнига икинчиси вужудга келтирилаётгандек гўё. Гарчи президентнинг ўзи сўнгги чиқишларида бунга қарши фикрлар билдираётган бўлса-да, аслида шундай бўлмоқда.\nКуни-кеча Шавкат Мирзиёев Бухорога ташрифи давомида МХХ шаънига навбатдаги танқидларни ёғдирар экан, “битта давлатнинг идорасига шунча ваколат бериш давлатга бўлган қип-қизил хиёнат”лигини таъкидлади.\n“…Погон кийган ноинсофларга бирорта давлатда ундай ваколат берилмайди. 37-йилда ҳам бундай (эмас) эди”, деди президент МХХнинг мислсиз ҳокимиятга эга бўлганига ишора қилиб.\nҲолбуки, бугун давлат раҳбаридан тобора кўпроқ ваколатлар олаётган прокуратура ҳам оппоқ эмас. Эсингизда бўлса, ўтган йили мазкур орган вакиллари билан учрашган президент уларни роса танқид қилган эди.\nШавкат Мирзиёев уларга тегишли қават-қават ҳашаматли уйлар, қўша-қўша квартиралар, беҳисоб мол-мулк “қаердан келганини билишини”, агар улар “эсини йиғмаса”, ҳолига маймунлар йиғлашини айтиб, таҳдид қилган эди.\nАммо президентнинг танқидидан бир йил ўтар-ўтмас прокурорлар “қўли тоза”, ватанпарвар, адолатпарвар инсонларга айланганига ҳеч қандай кафолат йўқ ва бунга биров ишонмайди ҳам.\nБу гапимизнинг исботини Бош прокуратура ҳузурида тузилган ва катта ваколатлар берилган Мажбурий ижро бюроси фаолияти мисолида кўришимиз мумкин.\nМазкур идора коммунал хизматлар учун қарзлар асосли ёки асоссизлигига қарамай, ҳақиқий қарздорларни ҳам, коммунал хизматлар айби билан асоссиз равишда қарздор қилинганларни ҳам бир хилда қийратмоқда.\nШунинг учун бугун Мажбурий ижро бюросининг, бу тузилма ходимларининг кўпгина хатти-ҳаракатлари халқ орасида асосли равишда норозилик кайфиятини уйғотаётган ҳолатлар кам эмас.\nБиз тоталитар тузум даврида битта тузилма қўлида ҳаддан ортиқ ваколатлар тўпланиши нималарга олиб келганини ўз бошимиздан ўтказдик.\nАйниқса, эркин матбуот ва эркин жамият тўлиқ шаклланмаган мамлакатда бундай ҳолат икки баробар хатарлироқ.\nСардор Азим, рассом Туз\ndata-title="Янги супертузилма керакми?" data-description="Ўзбекистондаги жўшқин сиёсий ўзгаришлар шу пайтгача мамлакатда энг қудратли куч бўлган Миллий хавфсизлик хизмати ўрнига янги супертузилма - прокуратурани ..." data-image="https://eltuz.com/wp-content/uploads/2018/02/rasm3457.jpg" data-url="https://eltuz.com/kozqarash/202806/" data-services="facebook,odnoklassniki,twitter,telegram" data-counter="ig">\n“Ўзбекистон овози” газетаси Халқ демократик партияси етакчиси, партиянинг парламент қуйи палатасидаги фракцияси раҳбари Ҳотамжон Кетмоновнинг Бўз туманидаги сайловчилар билан ...\n“Девона фаришта”, “Қўрғошин” ва “Жодугар” фильмларида ўйнаб танилган артист Отабек Мусаев «Ўзбеккино» Миллий агентлиги раиси этиб тайинланди. Бу ҳақда ...


Рецепт синафлан — Симптоматика болезней\nПрепаратнинг савдо номи: Синафлан\n100 г суртманинг таркиби:\nфлуоцинолон ацетониди (синафлан) – 0,025 г,\nпропиленгликоль – 4,975 г, вазелин (тиббий вазелин) – 80,0 г, ланолин (сувсиз ланолин) – 5,0 г, церезин – 10,0 г.\nОч-сариқдан то сариқ ранглигача бўлган суртма.\nМаҳаллий қўллаш учун глюкокортикостероид\nАТХ коди: D07AC04.\nЯллиғланишга қарши, аллергияга қарши ва қичишишга қарши таъсирга эга. Терига таъсирида нейтрофилларнинг четки тўпланишини олдини олиш юз беради, бу яллиғланиш экссудатининг ва цитокинларнинг ишлаб чиқарилишини камайишига, макрофагларнинг миграциясини тормозланишига, инфильтрация ва грануляция жараёнларини камайишига олиб келади.\nТери юзасидан сўрилганидан кейин плазма оқсиллари билан боғланади, асосан жигарда метаболизмга учрайди. Буйраклар орқали чиқарилади.\nТерининг қуруқлиги билан бирга кечувчи микробсиз этиологияли терининг ўткир ва сурункали яллиғланиш ва аллергик касалликлари (себореяли дерматит, турли генезли ва локализацияли экзема, нейродермит, терини қичишиши, псориаз, қуёшли куйишлар, ҳашоратларни чақиши) да қўлланади.\nФлуоцинолон ёки препаратнинг ҳар қандай компонентига юқори сезувчанлик, пушти хуснбузар, акне, периорал дерматит, терининг бактериал, вирусли, замбуруғли касалликлари, тери туберкулёзи, сифилис, поствакцинал реакциялар, болдирнинг трофик яралари, аногенитал қичима, тери раки, 2 ёшгача бўлган болалар, ҳомиладорлик, лактация даврида қўллаш мумкин эмас.\nҚиз болаларнинг жинсий етилиш даврида эҳтиёткорлик билан қўлланади.\nКатталар ва 2 ёшдан ошган болаларга сиртга қўлланади.\nАнтисептик суюқлик билан хўлланган тампон билан олдиндан артилган терига препаратнинг катта бўлмаган миқдори кунига 2-4 марта қўйилади ва бироз ишқаланади. Даволаш давомийлиги касалликнинг характерига боғлиқ ва одатда 5-10 кунни ташкил қилади, касалликни давомли кечишида 25 кунгача.\nБолаларда даволаш курси 5 кундан ошмаслиги керак.\nШикастланишнинг чекланган ўчоқларида самарасини кучайтириш учун суртмани окклюзион боғлов остига қўллаш мумкин. Боғлов остида суткада 2 г дан ортиқ суртмани қўллашга рухсат берилмайди. Суртмани дерматозларнинг қуруқ шаклларида ишлатган афзалроқ.\nАгар даволагандан кейин яхшиланиш кузатилмаса ёки янги симптомлар пайдо бўлса, шифокор билан маслаҳатлашиш керак. Препаратни фақат йўриқномада кўрсатилган дозаларда қўлланг. Зарурати бўлганида, илтимос дори препаратини қўллашдан олдин шифокор билан маслаҳатлашинг.\nАчишиш, тери қичимаси, терининг қуруқлиги, «стероид» хуснбузар, фолликулит. Терини иккиламчи инфекцион шикастланишлари ва унда атрофик ўзгаришларни ривожланиши мумкин. Узоқ муддат қўлланганида – иккиламчи иммунтанқислиги, гипертрихоз, алопеция, айниқса аёлларда, терининг атрофияси, гирсутизм, препарат қўйилган жойда, телеангиоэктазиялар, пурпура, пигментацияни бузилиши. Терининг катта юзаларига қўйилганида, тизимли кўринишлари бўлиши мумкин (гастрит, меъданинг “стероид” яраси, буйрак усти безларининг етишмовчилиги, Иценко-Кушинг синдроми, “стероид” қандли диабет, стриялар, репаратив жараёнларни секинлашиши).\nАгар йўриқномада кўрсатилган бирон-бир ножўя оғирлашса ёки йўриқномада кўрсатилмаган ҳар қандай бошқа ножўя самаралар кузатилса, бу ҳақида дарҳол шифокорга хабар бериш керак.\nДозани ўткир ошириб юборилиши эҳтимоли кам, лекин препаратни сўрилишга мойиллиги юқори бўлган шикастланган терининг катта юзаларида узоқ вақт давомида окклюзион боғлам билан қўлланилганда гиперкортицизм белгилари: гипергликемия, глюкозурия, буйрак усти безининг функциясини қайтувчан сусайиши, Иценко-Кушинг синдроми кўринишлари билан кечувчи дозани сурункали ошириб юборилиши кузатилиши мумкин.\nДаволаш: симптоматик, зарурати бўлганида сув-электролит мувозанатини мувофиқлаштириш, препаратни бекор қилиш (узоқ вақт даволаганда – аста-секин бекор қилиш).\nМикробларга қарши воситалар билан мутаносиб.\nГипотензив, диуретик, антиаритмик дори воситалари, калий препаратларининг фаоллигини пасайтиради.\nСийдик ҳайдовчи препаратлар (калий тежовчиларидан ташқари) гипокалиемия ривожланишининг хавфини оширади.\nГлюкокортикостероидлар билан даволаш вақтида препаратнинг иммунодепрессив самараси туфайли, вакцинация ва иммунизацияни ўтказиш мумкин эмас.\nФақат терининг катта бўлмаган соҳаларида қисқа курслар билан қўлланади. Препаратни кўзга тушишидан сақланиш керак. Даволаниш вақтида эркин кийим кийиш тавсия қилинади. Оддий ёки пушти хуснбузари бўлган беморларда даволаниш фонида касалликни зўрайиши мумкин. Маҳаллий инфекцион асоратларни олдини олиш учун микробларга қарши воситалар билан бирга буюриш тавсия қилинади.\nТерининг атрофик ўзгаришлари бўлган шахсларда, айниқса кекса ёшли шахсларда эҳтиёткорлик билан қўллаш керак.\nАгар препаратни қўллаш билан боғлиқ юқори сезувчанлик белгилари ёки терини таъсирланиши кузатилса, даволашни бекор қилиш ва шифокорга мурожаат этиш керак.\nУзоқ вақт даволаганда, препаратни терининг катта юзасига суртилганда, окклюзион боғлам ишлатилганда, шунингдек болаларда глюкокортикостероидни тизимли сўрилиши кузатилиши мумкин; гипоталамо-гипофизар-буйрак усти бези функцияси сусайиши ва гиперкортицизм симптомлари ривожланиши мумкин.\nТерининг бошқа юзаларига нисбатан юз терисида маҳаллий таъсирга эга глюкокорстикостероидлар билан даволагандан кейин атрофик ўзагаришлар кўпроқ кузатилиши мумкин; бундай ҳолларда даволаш курси 5 кундан ошмаслиги керак.\nПрепаратни юзга, бурмаларга, табиий букилмалар соҳасига, юпқа тери соҳаларига суртилганда эҳтиёткорликка риоя қилиш керак.\nПрепарат шиллиқ қаватларга суртилмасин.\nГлюкокортикостероидлар терининг айрим касалликларини кўринишини ўзгариши мумкинлигини ёдда тутиш керак, бу диагноз қўйишни қийинлаштириши мумкин. Бундай ташқари, глюкокортикостероидларни қўллаш яраларни битишини секинлашишининг сабабчиси бўлиши мумкин.\nГлюкокортикостероидлар билан узоқ вақт даволашни тўсатдан бекор қилиш терини жадал қизариши ва ачишиш ҳисси билан кечувчи дерматит кўринишида намоён бўлувчи рикошет синдроми ривожланишига олиб келиши мумкин.\nШунинг учун узоқ вақт даволагандан кейин препаратни аста-секин бекор қилиш керак, масалан уни тўлиқ бекор қилишдан олдин вақти-вақти билан даволаш схемасига ўтиш.\nПрепаратнинг таркибига кирувчи пропиленгликоль, ланолин суртилган жойда таъсирланиш чақириши мумкин. Бундай ҳолларда препаратни қўллашни бекор қилиш керак.\nПрепаратни 2 ёшдан ошган болаларда қўллаш мумкин. Кичик болаларда тери бурмалари, пеленка, тагликлар окклюзион боғламга ўхшаш таъсир кўрсатиши ва глюкокортикостероидни тизимли сўрилишини ошириши мумкинлигини эътиборга олиш керак. Бундай ташқари болаларда тери қопламалари юзаси ва тана вазни нисбати, шунингдек терини етилмаганлиги туфайли тизимли сўрилиш даражаси юқори бўлиши мумкин. Глюкокортикостероид билан узоқ вақт даволаш уларда ўсиш ва ривожланишни бузилишларига олиб келиши мумкин. Шунинг учун препаратни узоқ вақт қўллаш шифокор назорати остида олиб борилиши керак. Болалар самарага эришиш учун етарли бўлган минимал дозани олишлари керак. Болаларда даволаш курси 5 кундан ошмаслиги керак.\nДори препаратини транспорт воситалари, механизмларни бошқариш қобилиятига таъсири\nСиртга қўллаш учун 0,025% суртма.\n10 г дан алюминий тубаларда. Ҳар бир туба қўллаш бўйича йўриқномаси билан бирга картон қутига жойланади.\nЎрамида кўрсатилган яроқлилик муддати ўтганидан сўнг препарат қўлланмасин.


Италияда юз берган кучли зилзила Аматриче шаҳрини вайрон қилди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Италияда юз берган кучли зилзила Аматриче шаҳрини вайрон қилди\t10:32, 24 август 2016\tИталия марказида жойлашган Аматриче шаҳри 23 августдан 24 августга ўтар кечаси юз берган кучли зилзила оқибатида вайронага айланди, деб ёзади “Lenta.ru”.\n6,1 балли зилзила маҳаллий вақт билан 01:36 да содир бўлган. Шаҳар мэри Сержио Пироццининг айтишича, шаҳар аҳолисининг аксарият қисми вайроналар тагида қолиб кетган. “Шаҳарга олиб борадиган йўллар бузилган. Шаҳарнинг деярли ярми харобалардан иборат”,—дейди у.\nИталия фуқаро мудофааси агентлиги зилзилага ўта кучли сифатида баҳо берган. Маълумотларга кўра, зилзила оқибатида камида 4 киши ҳалок бўлган. Бахтсиз ҳодиса оқибатида энг кўп талофот кўрган шаҳарлар—Аккумоли, Аматриче, Поста ва Аркуата-дель-Тронто.


Маркелов ва Бабурова дафн этилади\nБугун Москвада душанба куни отиб ўлдирилган адвокат Станислав Маркеловни дафн маросими бўлади.\nШунингдек, у билан бирга ўлдирилган журналист Анастасия Бабурова билан ҳам видолашув тадбири ўтказилади.\n"Новая газета"нинг штатсиз мухбири бўлиб ишлаган Бабурова туғилиб ўсган шаҳри Ставрополда дафн этилади.\nАйни пайтда Москва ва Россиянинг бошқа шаҳарларида Маркелов ва Бабуровалар хотирасига намойишлар ўтказилди.\nРус офицери тарафидан ўлдирилган чеченистонлик қиз оиласига адвокатлик қилиб келган Маркелов душанба куни Москвада отиб кетилган эди.\nШунингдек, Станислав Меркелов билан бирга "Новая газета" мухбири Анастасия Бабурова ҳам отилган ўқдан яраланиб касалхонада жон таслим этган эди.\nРоссиялик ва халқаро ҳуқуқ ҳимоячилари ҳукуматни қотиллик юзасидан холис тергов ўтказишга чақирди.


Кобулдаги тўйхонага қилинган ҳужумда 63 киши ўлди, президент Толибонни айблади\nКобулдаги тўйхона, 18 август, 2019 йил\nАфғонистон ҳукумати вакиллари 17 август куни кечқурун Кобул тўйхонасидаги никоҳ тўйи маросимида рўй берган худкушлик ҳужуми оқибатида 63 киши қурбон бўлгани, яна 182 киши яраланганини маълум қилди.\nАфғонистон президенти Ашраф Ғани Толибон радикал фундаменталист ташкилотнинг бу ҳужумга алоқаси йўқлиги тўғрисидаги баёнотини рад этди. Президент ташкилотни “ваҳшийларча” ҳужумга камида шерик, деб атади ва келгусида бундай “хато”га йўл қўймаслик учун фавқулодда мажлис чақирганини билдирди.\nБу жорий йилдаги энг кўп одам ўлган фожиа бўлди ҳамда Вашингтон бу гуруҳ билан 18 йиллик урушга барҳам бериш хусусида битим тузишга яқин турган пайтда содир бўлди.\nТолибон ҳужум учун жавобгарликни зиммасига олмади.\nГуруҳ воизи Забиҳуллоҳ Мужоҳид WhatsApp хабарлар иловаси орқали ҳужумни қоралади, дейилади DPA ахборот агентлиги хабарида.\n“Толибон айбни зиммасидан соқит қила олмайди, чунки улар террорчилар учун платформа вазифасини ўтамоқда”, дея ёзди президент Ғани Твиттер саҳифасида.\n“Мен кеча кечқурун Кобул шаҳридаги тўйхонада рўй берган ваҳшийларча ҳужумни кескин қоралайман”, дейилади унинг бошқа баёнотида.\nМаълум қилинишича, 1200 киши таклиф этилган тўйда яраланганлар орасида аёллар ва болалар бор.\nХудкушлик бомба ҳужуми Қурбон ҳайитидан сўнг ва Афғонистон мустақиллигининг 100 йиллигини нишонлаш арафасида рўй берди.


Тошкентда Афғонистон ва Ўзбекистон давлат раҳбарларининг учрашуви бўлиб ўтди\n15 Iyul 19:25 / Published in Сиёсат\nТошкентда бугун, 2021 йил 15-июл куни «Марказий ва Жанубий Осиё: минтақавий ўзаро боғлиқлик. Қийинчиликлар ва имкониятлар» халқаро конференцияси доирасида Ўзбекистон ва Афғонистон давлат раҳбарларининг учрашуви бўлиб ўтди.\n15 июл куни Шавкат Мирзиёев халқаро конферентсияда иштирок этиш учун мамлакатга келган Афғонистон Ислом Республикаси Президенти Ашраф Ғани билан учрашди.\nЎзбекистон Республикаси Президенти матбуот хизматининг хабар беришича, музокаралар давомида Шавкат Мирзиёев ва Ашраф Ғани минтақавий хавфсизлик ва барқарор ривожланишни таъминлаш бўйича ўзаро ҳамкорлик истиқболларини кўриб чиқдилар.\n“Икки мамлакат раҳбарлари яна бир бор афғон можаросини ҳарбий йул билан ҳал этиш мумкин эмаслигини таъкидладилар ва инклюзив афғонлараро музокараларни эрта бошлашга чақирдилар. Президент Шавкат Мирзиёев Ўзбекистоннинг Афғонистонда барқарор тинчликка эришишда фаол ёрдам беришга тайёрлигини тасдиқлади”, — дейилади хабарда.\nТомонлар икки томонлама савдо-иқтисодий ҳамкорликнинг доимий ривожланиб бораётганини мамнуният билан қайд этдилар. Пандемияга қарамай, жорий йилнинг дастлабки беш ойида икки мамлакат ўртасидаги савдо айланмаси 50% га ошди. Ўзбекистонда афғон капитали иштирокида 160 та корхона янгидан ташкил этилди.\nҚўшма транспорт ва энергетика инфратузилмаси лойиҳаларини янада ривожлантиришнинг муҳимлиги қайд этилди. Улар Марказий ва Жанубий Осиё минтақалари ўртасидаги ўзаро алоқани кучайтиришга ҳамда Афғонистоннинг транзит салоҳиятини кенгайтиришга, хусусан, Термиз-Мозори-Шариф-Кобул-Пешовар темир йулини қуриш лойиҳаларини амалга оширишга ва Сурхон-Пули-Хумри янги электр узатиш линиясини қуриш».\n«Томонлар ўзаро ва минтақавий ҳамкорликни янада ривожлантиришга, эришилган келишувларнинг амалий бажарилишини таъминлашга қатъиятли эканликларини таъкидладилар», — дея хулоса қилди президент матбуот хизмати.\nTagged under: Ашраф Ғани, ПРЕЗИДЕНТ, ТОШКЕНТ, УЧРАШУВ, ШАВКАТ МИРЗИЕЕВ\nҲайдовчи ИИВ ходимига пора бергани учун қамоққа олинган


АҚШ аэропортининг янги "қирралари" намоён бўлмоқда\n00:01 / 02.03.2017\n26 февраль куни африкалик муҳандис-дастурчи Селестин Омин иш бўйича Нигериядан Нью-Йоркка йўл олди. Бироқ аэропортга келгач, кутилмаган муаммога дуч келди. АҚШ божхона ва чегара хизматлари ходимлари унинг ҳақиқий касбини кўрсатганига ишонишмади ва унга ўз йўналиши бўйича бир неча вазифа беришди. Бу ҳақида LinkedIn'да хабар берилди.\nОминнинг сўзларига кўра, у Америкага биринчи марта келиши. У бундан бир неча ой олдин Andela стартапининг катта техник маслаҳатчиси этиб тайинланганди. Бу стартап истеъдодли африкалик дастурчиларга АҚШда иш берувчиларни топишга кўмаклашади. Февраль ойида Омин қисқа муддатли Америка визасини қўлга киритди ва маҳаллий First Access сервисига ёрдам бериш учун Нью-Йоркка йўл олди.\nAndela ходими бўлган самолёт 24 соатлик парвоздан кейин Жон Кеннеди номидаги халқаро аэропортга қўнди, бироқ Омин божхона кўригидан ўта олмади. Унинг сўзларига кўра, божхона ходими унга ташриф мақсади ва иш ҳақида бир неча саволлар берган, шундан сўнг алоҳида хонага ўтишни сўраган.\nТахминан бир соатлардан кейин хонага иккинчи ходим кирган ва Оминнинг визада қайд этилган иш жойи ҳақиқатга тўғри келадими ёки йўқ - сўрай бошлаган. Африкалик меҳмон маълумотнинг ҳақиқат эканини тасдиқлаганидан сўнг офицер унга қоғоз ва ручка бериб, ўз касбини тестга жавоб бериш орқали исботлашни таклиф қилди.\nАҚШ божхона ва чегара хизмати Омин учун икки савол тайёрлаганди.\nЕтти йилдан бери муҳандис-дастурчи бўлиб ишловчи Оминнинг таъкидлашича, саволлар худди офицерлар Google'дан "Муҳандис-дастурчидан сўраш мумкин бўлган саволлар"ни қидиргандек тузилган. У парвоз вақти ва офицерларни кутиб чарчаган бўлса-да, вазифаларни бажаришга ҳаракат қилган. Омин 10 дақиқада жавобларни ёзиб узатган, бироқ божхона ходимлари уларнинг нотўғри эканини айтишган.\nОминнинг таъкидлашича, у "техник" жиҳатдан саволларга тўғри жавоб берган, офицерлар эса уларни тушуниш учун етарли билимга эга бўлишмаган.\nКейинроқ Оминни қўйиб юборишган. Офицер унга барибир ишонтира олмаганини айтган. Маълум бўлишича, улар Andela ва First Access'га қўнғироқ қилгачгина мамлакатга киришга рухсат беришган. Африка стартапи ҳаммуассиси Кристина Сасс бу маълумотни тасдиқлади. Сервис муҳаррири изоҳ талаб қилиб АҚШ божхона ва чегара хизматига мурожаат қилган, лекин ҳеч қандай жавоб олмаган.\nАфрика стартап муҳандис-дастурчи АҚШ божхона ва чегара хизмати


Мексикадаги шаҳарлардан бирининг мэри иккинчи бор тимсоҳга уйланди\n15:09 / 03.07.2015\nМексикадаги Сан Педро Хуамелула шаҳарчаси мэри Жоэл Васкес Рохас тимсоҳ билан никоҳ қурди. International Business Times хабар беришича, ушбу никоҳ маросими шаҳар бошлиғи тимсоҳга уйланган иккинчи шундай никоҳ бўлди: Рохас ўтган йили ҳам тимсоҳга билан турмуш қурганди.\nНикоҳ маросимида тимсоҳ-келинга барча келинлар каби тўй қўйлаги кийгазилди. Никоҳ қасамёдлари келтириб ўтилгандан ва бошқа урф-одатлар бажо келтирилгандан кейин куёв келинни ўпиб қўйди. Бу пайтда тимсоҳнинг тумшуғи бойлаб қўйилган эди.\nРақс ва байрамона фейерверклар билан нишонланган тўйдан кейин тимсоҳ аввал тутиб олинган ҳовузга қўйиб юборилди.\nУшбу маросим шаҳар фаровонлиги учун атайлаб уюштирилди. Маҳаллий аҳоли бундан кейин балиқ овчиларининг ови юришишига умид билдирмоқдалар. Никоҳ маросими билан боғлиқ барча сарф-харажатларни шаҳар аҳолиси ўз зиммасига олди.


Коммунистик партия Хитойда ҳокимият теппасида қолмоқда, шу билан бирга 1970-йиллар сўнггида бошланган иқтисодий ислоҳотлар Хитойни глобал иқтисодиёт сафига қўшди ва мамлакатда одамларнинг турмуш даражаси юксалди. Ҳуқуқ ҳимоячилари ва Ғарб мамлакатлари ҳамон Хитойни, жумладан Тибет ва Шинжон Уйғур мухтор ўлкасида инсон ҳуқуқларини бузаётганликда, ахборот чеклови, шунингдек сиёсий рақобат йўқликда айблайди.\nСана муносабати билан Пекинда ҳарбий парад бўлиб ўтди. Унда мамлакатнинг ҳозирги раҳбари Си Цзиньпин ва унинг икки ўтмишдоши Ху Цзиньтао ва Цзян Цзэминь иштирок этди. Ўз нутқида Хитой раҳбари “Бирорта ҳам куч Хитойни мавқени ўзгартишга ва унинг олға ташланган қадамларини тўхтатишга қодир эмас” дея баёнот берди. Шу билан бирга у “ҳамжиҳатлик асосида” мамлакат жаҳонга очиқлик сиёсатини давом эттираверишини таъкидлади.\nПарадда қатнашган ҳарбий техникалар орасида ядро қалпоқчаларини элтувчи ва АҚШга уча олиш қобилияти бўлган қитъалараро DF-41 баллистик ракеталари ҳам бор эди. Шунингдек янги қанотли ракеталар намойиш этилди.\nПарадда 15 минга яқин харбий хизматчи иштирок этди.\n20 йил муқаддам Хитой юрисдикциясига ўтган ва бир неча ойдан бери норозилик намойишлари давом этаётган Гонконгда сешанба куни яна намойишчиларнинг полиция билан тўқнашуви бўлиб ўтди. Намойишчилар баррикадалар қурмоқда, полиция кўздан ёш оқизувчи газ қўлламоқда.


Вокзалдан гапирамиз: йўловчилар орасида коронавирус аниқланса, қандай йўл тутилади? | Qalampir.uz\nВокзалдан гапирамиз: йўловчилар орасида коронавирус аниқланса, қандай йўл тутилади?\nБу қизиқ\t18 Март 21:47 7230\nДунё миқёсида пандемия даражасига кўтарилган коронавирус касаллигига чалинганлар сони кундан-кунга ортиб бормоқда. Бу юқумли касалликнинг асосий тарқалиш ўчоқларидан бири жамоат транспортлари бўлиши мумкин. Жамият учун аҳамиятли саналмиш бу жойлар дезинфекцияси қандай амалга оширилмоқда? Бу саволга жавоб олиш учун таҳририятимиз ижодий гуруҳи пойтахт Тошкентдаги Шимолий темир йўл вокзалида бўлди.\nДаставвал, бўшаб қолган кассалар ҳудудига кирдик. Масъулларнинг айтишича, ушбу ҳудудлар ҳар 4 соатда бир марта дезинфекцияси қилинмоқда.\nВокзалнинг дезинфекция қилиш билан шуғулланаётган гуруҳ мудираси Гулнора Одилова билан суҳбатлашдик.\nПоездда касаллик аниқланса...\n“Дезинфекция ишлари ҳар куни мунтазам равишда олиб борилмоқда. Барча поездлар келиши билан, вокзалнинг ўзида ҳар 4 соатда дезинфекция қилинмоқда. Поезд йўлга чиқишидан олдин ҳам катта хажмда тозалаб, кейин жўнатяпмиз.\nИкки кундан бери бошқа давлатлардан поездлар киритилиши ман этилди. Ўзбекистон фуқароларининг киришига эса тўсқинлик йўқ. Фуқаролар чегарадан киритилаётганда, термометриядан ўтказилмоқда. Ходимларга махсус термометрлар олиб берилган. Тоби қочган йўловчилар учраса, барча эпидемиологик чора-тадбирлар ўтказишга шароитлар мавжуд.\nРеспублика бўйича вирусолог, инфекционист ва бошқа мутахассислардан иборат махсус гуруҳлар ташкил қилинган. Ходимларимиз билан ҳар хил ўқув курслари ўтказилмоқда. Уларга коронавирус билан касалланган йўловчилар аниқланса, қандай ҳаракатларни амалга ошириш ўргатилган.\nАгар коронавирусга чалинган йўловчи учраса, биринчи навбатда вагон изоляция қилинади. Икки томон эшиклари ёпилади. Барча йўловчиларнинг шахсий маълумотлари олинади. Бемор назоратда олиб келинади. Махсус гуруҳлар ташкил қилинган. Уларга маълум қиламиз ва улар керакли чораларни кўришади. Сўнгра, клиникага олиб кетишади”, дейди Санитария-назорат пункти мудираси.\nМудирадан ташқари, дезинфекция гуруҳининг бошқа ходимларига ҳам микрофон тутдик. Дезинфекция билан шуғулланувчи ходимлардан бири бу вирус сабаб ваҳимага хожат йўқлигини, улар бунга тайёр эканини айтди.\n“Ҳар куни тозаланяпти. Кўпчилик бўлиб кучлироқ режимга ўтганмиз. Юртдошларимизнинг соғлиғини ўйлаган ҳолатда тез-тез дезинфекция қилиш учун чиқяпмиз. Биз бу ҳолатга барча тайёргарчиликларни қилиб қўйганмиз. Ҳеч қандай кўмаксиз ҳам бир йил ўзимиз ишлайверамиз. Бунга қарши курашга ҳам моддий, ҳам жисмонан кучимиз етади”, дейди тиббиёт ходимларидан бири.\nДезинфекция ишлари Ўзбекистон Республикаси Соғлиқни сақлаш вазирлиги тавсиялари асосида малакали мутахассислар томонидан амалга оширилмоқда. Бунда гидрохлорид кальций 0,5 % воситасидан фойдаланилмоқда. Ушбу восита инсон солматлигига мутлақо зарарсиз экани айтилди.\nШимолий темир йўл вокзалига қилган ташрифимиз давомида Ўсимликлар карантини давлат инспекцияси ходимларини суҳбатга тортдик. Ўсимликлар карантини агроном-инспектори Жаҳонгир Нарзиев қуйидагиларни маълум қилди:\n“Бизнинг темир йўл вокзалига асосан Қозоғистон Республикаси ва Россия Федерациясидан йўловчилар келади. Темир йўл орқали келган йўловчилар тўғридан-тўғри текширувдан ўтказилади. Уларнинг қўл юклари – сумкалари, ўзи билан олиб келаётган маҳсулотлари карантин текширувидан ўтказилади. Буюмлар ичида шубҳали нарсалар, ўсимликлар карантини учун зарарли организмлар топилмаса, йўловчилар юклари билан қўйиб юборилади\nКарантин остидаги маҳсулотлар рўйхатида 950 хил маҳсулот мавжуд. Озиқ-овқат, ҳўл мева, қуруқ мева ва бошқа нарсалар ўсимликлар карантини остида ҳисобланади”.\nТашрифимиз сўнгида, Ўзбекистон Республикаси Транспорт вазирлиги Матбуот хизмати раҳбари Наврўз Ашурматов ҳам ҳолатга ўзининг тушунтиришини берди.\n“Ҳозирги кунда дезинфекциялари Жаҳон соғлиқни сақлаш ташкилоти, Ўзбекистон Республикаси Соғлиқни сақлаш вазирлигининг тавсиялари асосида ўтказилмоқда. Нафақат бунда дезинфекциялаш жараёни, балки ҳар битта шахс шахсий гигиена қоидаларига амал қилиши, одамлар кўп бўлган жамоат транспорт жойларида ниқобларни тақиб юришини тавсия этган бўлар эдим”, дейди у.\nМутасадди ташкилотлардан жамоат транспорти жойларини дезинфекциялаш ишларига доимо жиддий ёндашишини сўраб қоламиз. Фуқаролар Ўзбекистон Республикаси Соғлиқни сақлаш вазирлиги томонидан берилган тавсияларга риоя этишлари мақсадга мувофиқ. Зеро, бу бутун жамият хавфсизлиги учун ҳам муҳимдир.\nСуратлар муаллифи Жаҳонгир Сотволдиев\nкарантин коронавирус Тошкент вокзали\n30 Март 23:35 114469\n31 Март 18:28 48696\n30 Март 14:59 48510\n31 Март 10:18 37476


Тожикистонда Эроннинг “Кафолатбанк«и фаолияти тугатилди\nТожикистон Миллий банки мамлакатдаги Эрон капитали иштирокидаги “Кафолатбанк” молия муассасасининг лицензиясини бекор қилди.\n“Кафолатбанк” охирги олти ой ичида лицензияси бекор қилинган Тожикистондаги иккинчи хорижий банкдир. Жорий йилнинг ёзида Тожикистон Миллий банки Бошқаруви ЁАЖ Тожикистондаги Шўба банки Покистон лицензиясини бекор қилди.\nТожикистон Миллий банки расмий сайтида хабар қилинганидек, «бу қарор Покистон Миллий банки Кузатув кенгашининг 2020 йил 21 февралдаги қарори асосида халқаро операцияларнинг савдо стратегиясига мувофиқ қабул қилинган. Туркманистон, Озарбайжон, Қирғизистон, Қозоғистон, Ўзбекистон, Афғонистон ва Тожикистондаги Покистон Миллий банкининг фаолиятини тўхтатишни ўз ичига олади».\nТожикистон Миллий банки матбуот котиби Мавжуда Ҳасанованинг 28 октябрь куни Озодлик радиосига берган интервьюсида “Кафолатбанк” лицензиясининг бекор қилиниши юзасидан мамлакат бош молиявий регулятори аввалроқ Эрон кредит ташкилотига огоҳлантириш берганини айтди.\n«Тожикистон Миллий банки “Кафолатбанк«ни тартибга солиш талабларига риоя қилмаслик ва Миллий банкнинг мақбул стандартларига риоя қилмаслик ҳақида бир неча бор огоҳлантирган ва якунда унинг лицензиясини бекор қилишга қарор қилган», — деди Мавжуда Ҳасанова.\nМиллий банкнинг расмий сайтида “Кафолатбанк” орқали ҳар қандай банк фаолияти тугатувчи тайинланмагунга қадар тақиқлангани айтилади. Айни пайтда бу йил Миллий банк “Кафолатбанк«ни талабларга риоя қилмагани учун жаримага тортди.\nАйрим кузатувчилар “Кафолатбанк” лицензиясининг бекор қилинишини Тожикистон расмийларининг Эронга қарши сиёсатининг давоми сифатида баҳоламоқда. Бироқ иқтисодчи Ҳожимуҳаммад Умаров бу фикрга қўшилмайди. Унинг сўзларига кўра, аслида “Кафолатбанк” кенг кўламли банк фаолияти билан шуғулланмаган, у фақат Тожикистон фуқаролари учун Эрон визалари учун тўловларни қабул қилган ва Эрон фуқароларига хизмат кўрсатган.\n«Мен “Кафолатбанк«нинг сўнгги бир неча йилдаги статистик ҳисоботлари билан танишдим. Виза тўловини қабул қилиш учун чет элда банк ваколатхонасини сақлашнинг ҳожати йўқ. “Кафолатбанк” бирорта ҳам тожикистонлик тадбиркорга сармоя киритмаган ва бошқа йирик лойиҳаларни амалга оширишда иштирок этмаган. Кафолатбанк ваколатхонаси сифатида фақат Душанбе марказидаги бинони эгаллаган», деди у.\n2014 йилда Эрон капитали иштирокидаги Тожикистон банки “Кафолатбанк” Эрон ядровий дастурини ривожлантиришда иштирок этгани ёки Эронга аввал киритилган санкциялардан қочишда ёрдам бергани учун АҚШ томонидан банклар рўйхатига киритилган эди. Тожикистон банки акцияларининг катта қисми 2012 йилдан бери АҚШнинг санкциялар рўйхатида бўлган Эроннинг “Сармае” банкига тегишли.\n2018 йилнинг ёзида Тожикистон Миллий банки Эроннинг Тижарет банкининг Тожикистондаги ваколатхонасини солиқ имтиёзларидаги хатолар учун жаримага тортди ва камчиликларни тузатиш учун вақт берди.\nАйни пайтда Тожикистонда 13 та тижорат банки, битта “Тавҳидбанк” ислом банки ва 63 та микрокредит ташкилоти фаолият юритмоқда.


ҚИЗЛАРИМИЗ ОСИЁДА ЧЕМПИОН » Bulung‘ur hayoti газетаси\nGazeta: admin Қўйилган сана: 9-01-2019, 15:55 Рукун: МАДАНИЯТ ВА СПОРТ Кўрилди 375\nЎзбекистоннинг қўл тўпи бўйича 21 ёшгача бўлган қизлар терма жамоаси юртимиз шаънини кўплаб нуфузли мусобақаларда муваффақиятли ҳимоя қилишмоқда. Янги йил арафасида Сингапурда бўлиб ўтган Жанубий ва Шарқий Осиё чемпионати ҳам спортчи қизларимиз учун омадли кечди. Улар барча рақибларидан устун эканликларини амалда намойиш қилишиб, чемпионликни қўлга киритишди.\nТерма жамоа сафида туманимизнинг Соҳибкор ва Бўдана маҳаллаларида истиқомат қилувчи, ҳозирда Самарқанд давлат университетининг жисмоний тарбия факультетида таҳсил олишаётган Умида Худойқулова, Шоҳиста Нарзиқулова, 5-умумтаълим мактабининг 11-синф ўқувчиси Мадина Худойқуловалар ҳам борлиги эътиборга лойиқ. Улар терма жамоамиз ютуғига салмоқли ҳиссаларини қўшишди. Фахрлиси шундаки, ҳамюртимиз Умида Худойқулова чемпионатнинг “Энг яхши дарвозабон”номинацияси ғолиби бўлди.\nТерма жамоамиз чемпионатнинг олтин кубоги ва дипломи соҳиби бўлди. Жамоамиз аъзолари ҳам олтин медаллар, қимматбаҳо эсдалик совғалари ҳамда дипломлар билан тақдирланишди.\n- Чемпионатдаги муваффақиятимиз юртдошларимизга янги йил совғамиз бўлди, - дейди қўл тўпи бўйича қизлар терма жамоасининг бош мураббийи, Булунғур Маиший хизмат касб-ҳунар коллежи жисмоний тарбия фани ўқитувчиси Абдурахим Бобоқулов.


Узбекистонда ер ислохоти — кишлокларимизда миллион тадбиркор пайдо булиши мумкинми?\n06.03.2020\tСиёсат Comments Off on Узбекистонда ер ислохоти — кишлокларимизда миллион тадбиркор пайдо булиши мумкинми?\nКишлок хужалигида давлат режасидан воз кечиш — дадил кадам, аммо бу — масаланинг ярми десак, муболага булмайди. Унда колган ярми нима? Ер ислохоти кутилган натижа бериши учун яна нималар килиш керак? Келинг, шу хакида суз юритамиз. Фото: KUN.UZ Нихоят, юз берди! Ер курраси куруклигининг олтидан бир кисмида утказилган, моддий ва …\n06.03.2020\tИктисодиёт Comments Off on Президент карори: Узбекистонда пахтага давлат буюртмаси бекор килинди\nУзбекистон Республикаси президенти Шавкат Мирзиёевнинг «Пахтачилик сохасида бозор тамойилларини кенг жорий этиш чора-тадбирлари тугрисида»ги карори кабул килинди. Унга кура, давлат томонидан пахта хом ашёси ишлаб чикариш ва сотиш режасини белгилаш амалиёти хамда пахта хом ашёсининг харид нархини белгилаш амалиётидан воз кечилади. Rewiev.uz хабарида кайд этилишича, карор президентининг 2019 йил 23 октябрдаги «Узбекистон …\nНаманган шахрига янги хоким тайинланди\n06.03.2020\tСиёсат Comments Off on Наманган шахрига янги хоким тайинланди\n«Узагрокимёхимоя» акциядорлик жамияти бошкаруви раиси Олимжон Исаев Наманган шахар хокими этиб тайинланди. Фото: Наманган шахар хокимлиги ахборот хизмати Халк депутатлари Наманган шахар кенгашининг навбатдан ташкари сессияси булиб утди. Сессия ишида Президент маслахатчисининг уринбосари Умар Исмоилов, вилоят хокими Хайрулло Бозоров иштирок этди. Сессияда ташкилий масала курилди. Наманган шахар хокимлиги ахборот хизмати …\n06.03.2020\tЖамият Comments Off on Шухрат Мирхолдиршоев – узбек футболидаги хужумчилар муаммоси, легионерлар савияси ва миллий жамоада уйнаб кета олмагани хакида\nTribuna.uz мухбири Узбекистон чемпионатида 2 бор тупурар булган, якин утмишнинг мохир хужумчиларидан бири Шухрат Мирхолдиршоев билан сухбат уюштирди. Фото: KUN.UZ Сухбатда Мирхолдиршоевнинг футболчилик фаолияти, хотиралари, узбек футболидаги муаммолар, жумладан, хужумчилар етишмовчилиги хакида суз боради. – Футболга кандай кириб келгансиз? – Футболга кириб келишим махалладан бошланган. 6 ёшимда эса отам биринчи …\nХалкаро хотин-кизлар куни 8 – март байрами, аёллар учун алохида байрам хисобланади. Бу сана дам олиш куни деб эълон килинган.Дунё дунё булиб яралибдики, аёллар хурмат ва эъзозда, эътибор марказида булиб келишган. Чунки бу жинс вакиллари нафакат бугунги кунимизнинг мазмуни, балки эртанги кунимиз давомчилари,келажак авлоднинг яратувчиларидир. 8 март — Халкаро хотин-кизлар …


“Истиқлол мевалари — бу ёшлар” - Халқ сўзи\n16:09 26 Август 2019 Маданият\nМустақиллик тақдим этган имкониятлар туфайли кўплаб ёш истеъдодлар кашф этилди. Бугун улар ижоднинг турли йўналишларида кўплаб мувафаққиятларга эришиб, юртимизни тараннум этиб келмоқдалар. Уларнинг ҳар бир ижодида, ютуқларида истиқлолнинг ўрни алоиҳда аҳамиятлидир. Бу ҳақида Ғафур Ғулом номидаги маданият ва истироҳат боғида Мустақиллигимизнинг 28 йиллигига бағишланган “Истиқлол мевалари” маданий-маърифий тадбирида ҳам алоҳида эътироф этилди.\nТадбир “Умрбоқий мерос” Ўзбекистон маданияти ва санъати тарғибот маркази томонидан ташкил этилиб, таниқли шоир ва ёзувчилар, адабиётшунос олимлар, давлат ва нодавлат ташкилот вакиллари, санъаткорлар ва ёш ижодкорлар жам бўлди.\n— Истиқлол мевалари бу — ёшлар. — дейди марказ директори Лутфия Мирзаева. — Шу маънода, истиқлол фарзандларининг куч-ғайратини, ижодини намойиш этиш учун, уларга яна бир карра илҳом бағишлаш учун энг улуғ, энг азиз байрамимиз арафасида кўргазмали тадбирни ташкил этишни мақсад қилдик. Бунда ёш ижодкорлар ўз куй-қўшиқлари, шеърлари билан таниқли ижод усталари эътибор ва эътирофига сазовор бўлмоқда. Бу ёшларга ўз навбатида куч-ғайратини, ватанга муҳаббатини яна бир карра оширади.\nТадбир доирасида “Умрбоқий мерос” Ўзбекистон маданияти ва санъати тарғибот маркази томонидан ташкил этилган “Оҳу” ёш ижодкорлар клубининг “Бахт қўнғироғи” республика ёш ижодкорлар алманаҳи тақдимоти бўлиб ўтди. Шунингдек, “Шарқ зиёкори” китоблар маркази томонидан кўргазма-савдоси ташкил этилди.